text:
Orð og lag: James R. Murray
Týtt: Victor Danielsen
1. Nógv fagrari, fríðari songurin ljóðar
hjá einglum í himmalsku høll
enn alt spæl her á jørð, tó várt hjarta seg gleðir,
tá lovsongur tónar um dalar og fjøll.
Niðurlag: Áh, songur, sum tónar um Guds Paradís,
tá einglar og frelst syngja Lambinum prís!
2. Har uppi er songurin brimduna líkur,
og Himmalin fyllir hans ljóð,
tá ið andarnir sælir har Jesusi prísa;
tey hørpurnar sláa og fegnast so fró.
3. Bert tey verða við í tí syngjandi skara,
sum her funnu frið við sín Gud
í trúnni á Jesus, vár Frelsara kæra –
bert teimum skal falla hin lukka í lut.


c: text/html

text:
Orð: B. E. Warren
Týtt: Kajfinn Hammer
1. Mangan møtt eg havi náði Guðs
og sæð Hans trúfesti;
eg fekk lut í Jesu dýrd og kraft,
– fyri meg óskiljandi!
Niðurlag: Mær varð givin undurfull og :,:himmalsk gleði,:,:
mær varð givin undurfull og himmalsk gleði,
men tað besta bíðar mær tó enn!
2. Funnið havi tað eg fyrr ei fann,
Himmalsk gleði fyllir meg!
Í Hans blóði varð eg reinsaður,
á, hvør náði fyri meg!
3. Nú eg eigi sanna gleði, frið
síðan Jesus frelsti meg;
sum ein keldustreymur reinsandi
flýtur náðin gjøgnum meg.
4. Og Guðs Orð mær gevur lyfti um,
at Hann koma aftur skal;
tá eg Harran Jesus síggja skal,
og mín sál skal syngja sæl:

robotstxt: allowed

filter: keep


text:
Eini 300 fólk høvdu leitað sær út til ítróttahøllina í Runavík í gjár, tá gongd varð sett á arbeiðið at gera nýggja fimleikahøll.
Byrjað var á økinum, har fimleikahøllin skal standa. Magnus Rasmussen, borgarstjóri, Kári E. Jacobsen, mentanarnevndarformaður, Sigmar Davidsen, formaður í Støkk, og Sjurður Holm, stjóri í Búsetur fluttu fram røður.
Síðani setti Magnus Rasmussen, borgarstjóri, "spakan" í. Spakin var í hesum førinum ein stór broyt. So her sást munur beinanvgein.
Farið varð inn í ítróttarhøllina, har Runavíkar Kommuna bjóðaði sergjørda lagkøku og muffins. Jóannes S. Hansen leikti fyrstu løtuna á harmoniku, og síðani høvdu ymisk kappingarlið hjá Støkk eina framsýning.
Løtan var sera hugnalig, og stuttligt var at síggja so nógv fólk, ið øll eru spent til at síggja nýggju fimleikahøllina um eitt gott ár.
Nú verður arbeiðsøkið sperrað av, og so verður farið í gongd. Nýggja høllin verður samanbygd við verandi ítrótahøll. Ætlanin er at órógva virksemið í henni sum minst, tí verður arbeitt við nýggju høllini, so leingi sum til ber, áðrenn veggirnir í gomlu høllini verða tiknir niður.
Myndarøð: {39BE09BF-774E-4C4A-953E-D18940C93A93}


text:
Combine-IT byrjaði sum ein einstaklingafyritøka í 2006 og hevði sítt sæti í Danmark. Fyritøkan er kend fyri at veita KT-tænastur, ráðgeving og verkætlanarleiðslu til størri og smærri fyritøkur í Føroyum, Danmark og kring heimin.
Gjøgnum árini hava KT-uppgávurnar verið sera fjølbroyttar. Eitt nú ráðgeving um framtíðar strategisk val innan KT hjá heimsins størstu donsku fyritøku og uppseting av tráðleysum neti hjá nýstovnaðum donskum fyritøkum.
Tænastur
- Trygd
- Menning
- Ráðgeving
- Undirvísing
- Íverksetan
Samband
Combine-IT Sp/f
á Ryggi 25
FO-270 Nólsoy
Telefon: 511187
info@combine-it.com


text:
Ungdómspolitiskt tiltak
6. januar 2016
Ríkisfelagsskapurin
Ungmannafelagið Samband skipar fyri einum ungdómspolitiskum tiltaki, leygardagin 16. januar 2016, kl. 16:00-18:00. Tiltakið verður í Tórshavn, á Gamla Apoteki.
Evnið: Ríkisfelagsskapurin, herundir framløgur, kjak o.a.
Tey luttakandi: Nevndin í US, Tingbólkur Sambandsfloksins og limir í US.
Eisini fara Bjørt Samuelsen, løgtingskvinna fyri Tjóðveldi og Helgi Abrahamsen, fyrrverandi løgtingsmaður fyri Sambandsflokkin, at leggja fram um Ríkisfelagsskapin.
Endamálið við tiltakinum er m.a. at fáa tey ungu í størri mun at taka aktivt lut í kjakinum um politikk og samfelag. Harafturat er endmálið at gera tey til reiðar og betri før fyri at kunna stilla upp sum valevni og føra valstríð.
Mynd: Nevndin í Ungmannafelagnum Samband
RN
Aftur


text:
Um eg stillaði upp til løgtingsvalið ‘15!
29. Aug 2015
Tjóðveldi vil,at vit reisa okkum sum tjóðog savnast...
Bíliga orku til føroysku húsarhaldini um náttina
26. Aug 2015
Føroyingar skulu hava møguleika at keypa yvirskotsorku frá...
LGBT, offurleikluturin, hatursknøtturin og munnkurvin
06. Jul 2015
Mánadagin 29. juni varð ein grein løgd út á...
Avlýsingar og nýggja ferjan!
10. Jan 2015
Ritan avlýsti so at siga ongantíð (um Nólsoyarfjørð)...
Annlis, eingin móður Theresa!
22. Des 2014
Nú stundar alvorliga til jóla og nógv fólk...
Gleðilig jól SSL
21. Des 2014
Tað ljóðaði sum eitt framstig, at SSL skuldi skipa fyri ferðasambandi á...
Í menniskjum góður tokki gevst...
25. Nov 2014
Nógvar eru familjurnar sum hava havt stóra gleði av...
Eru vit betri?
21. Okt 2014
Vit tosa altíð um, at vit skulu hava virðing fyri okkara medmenniskjum, og at...
Løn – hóskandi løn uttan eykaarbeiði
01. Jul 2014
Í friðartíð eigur møguleiki at vera at kjakast...
Ferðaseðlaskipanin - opið bræv til Strandferðsluna
22. Jun 2014
Nú nýggj ferðaseðlaskipan er sett í verk, loyvi eg mær...
Er Strandferðslan ment at røkja sína skyldu?
08. Mai 2014
Hesar vikur, farnar eru, og tær komandi, kunnu vera...
Er nøkur námsfrøðilig hugsan til landsroyndarátakið?
07. Mai 2014
Hvørjar námsfrøðiligar tankar hevur...
Farleiðin um Nólsoyarfjørð
28. Apr 2014
Til lukku við starvinum, Regin I. Jacobsen og Hilmar...
Røða til flaggdagshaldið í Havn, 2014
25. Apr 2014
Merkið! Reinur hvítur dúkur, við reyðum krossmerki og bláari...
Viðvíkjandi viðurskiftunum á Klaksvíkar Sjúkrahúsi
09. Apr 2014
Fólkaflokkurin í Klaksvíkar Býráð vil við hesum skrivi heita á...
Skal Anita vera ímyndin av føroyska fiskivinnupolitikkinum?
21. Mar 2014
Summi føroysk skip...


text:
Tilfar og framløgur
Á kunningarfundunum á Østrøm hava fleiri framløgur verið og er her møguleiki fyri at síggja hesar ella at taka tær niður:
Kunningarfundur á Østrøm 22. februar 2013
Framløgan hjá Sigurð í Jákupsstovu, rektara
Strategi arbeiðið
Framløgan hjá Hans Paula Joensen, dekani
Mál fyri Setrið - Virksemi tengt at útbúgving
Framløgan hjá Jørgen Meitilberg, fyrisitingarstjóra
Modellið
Framløgan hjá Malan Marnersdóttir, dekani
Tilverurættindi
Kunningarfundur á Østrøm 21. mars 2013
Framløgan hjá Janus Jensen, deildarleiðara á Námsvísindadeildini
Fleiri lesandi – fleiri samstarvspartar
Framløgan hjá Sigurð í Jákupsstovu, rektara
Fróðskaparsetur Føroya framtíðartryggjar samfelagið
Framløgan hjá Hans Andrias Sølverá, deildarleiðara á Søgu- og samfelagsdeildinideildin
Yvirskipað mál og útbúgvingar
Kunningarfundur á Østrøm 19. apríl 2013
Framløgan hjá Jógvani í Lon Jacobsen, deildarleiðara á Føroyamálsdeildin
Nordkurs-summarskeið fyri norðurlendskum studentum
Hjalmar P. Petersen. lektari á Føroyamálsdeildini
Føroyskt fyri útlendingar & altjóðasummarskeiðini
Hannes Gislason, deildarleiðari á Náttúruvísindadeildin
Fjarlestur – frá topp 16 til 100 hægri útbúgvingartilboð í Føroyum – er tað møguligt?
Framløgan hjá Hans Andrias Sølverá, deildarleiðara á Søgu- og samfelagsdeildinideildin
Útbúgvingarbygnaður og ætlanir á Søgu- og Samfelagsdeildini


text:
Nú er aftur nakað langt síðani eg skrivaði nakað her á síðuni. Eg vil so fegin halda lív í síðuni, men tað er nemmari sagt enn gjørt. Mann vil helst hava okkurt at skriva um, og fyri at tað skal vera áhugavert at lesa verður mann noyddur at gera sær ómak, og tað merkir aftur at neyðugt er at brúka eitt sindur av tíð um at skriva okkurt skilagott.
Nå, okkurt sigi eg.
Sunnumorgnar hevur Rani verið sera raskur at senda SMS og boða frá at runnið verður frá Intersport. Hetta hevur verið super, men seinastu 2 sunnudagarnir eru eingin tekstboð komin. Rani hevur verið hart raktur av beinkrími, og hevur tískil ikki verið at sæð seinastu 2 vikurnar, sera harmuligt nú vit júst vóru komnir í ein so avbera góðan stima hvat í venjing viðvíkur. Men kenni eg Rana rætt, so kemur hann sterkt aftur. Møtti honum í morgun tá eg rann, og fingu vit okkum eitt stutt prát, hann ætlar sær ein stuttan róligan túr í morgin.
Annars so runnu eg og Pól seinasta sunnudag heilar 24 km og í dag rann eg einsmallur 21,1 km við hampuligari ferð, tað føldist heilt ok. Veðrið var bara ok, eitt sindur av lágættarvindi, tó uttan at tað órógvi nakað serligt. Leiðin gekk frá Traðagøtu út á Bumshamar, har tók eg 2 rundir, góð brekkuvenjing, so heim í býin niðan á Borðoyarvík, so norður í Haraldssund, hóast lágættarvindin so kláraði eg at halda góðu miðalferðina heim aftur í býin, og endaði eg úti á Kl. Sjúkrahúsið og gekk seg heim.
Borgar møtti eg á Kósini, tá fór hann eitt túr norður á byrgingina.
Hetta bleiv ein fín vika og fekk eg 57 km uppá loggi. Máli hendan mánaðin er at koma uppá 225 km, um eg skal røkka hesum skal eg renna 95 km uppá teir 11 dagarnir, ið eru eftir av februar.
Eg kann gott merkja at eg havi runnið ein langan túr í dag, so tað verður gott við einum frídegi í morgin. Týsdagin ætli eg mær at renna intervallir.
[gcmap act=”274372508″]


text:
Pensionistafelagið í Havn – Fundarskrá 1. hálvár 2018
Pensionistafelagið í Havn.
Mikudagin 31. januar kl. 19.00 verður føstulávintshugni.
Mikudagin 7. februar kl. 19.00 verður hugnaløta við sangi og kvøðing.
Limir úr dansifelagnum ” Tøkum Lætt ” luttaka og skipa fyri.
Mikudagin 14. februar kl. 19.00 verður fundur. Arnold Eyvindsson
hugleiður um hendingar á lívsleiðini.
Mikudagin 21. februar kl. 19.00 verður fundur har Páll Kunoy greiður
frá ymiskum úr bókunum hann hevur givið út.
Mikudagin 7. mars kl. 19.00 verður hugnaløta. Á skránni er burturluting og annað. NB! Havið pakka við!
Mikudagin 14. mars kl. 19.00 verður fundur. Petur Jacob Sigvardsen
hugleiðir um ” Hin heimurin – og vit? ”
Mikudagin 21. mars kl. 19.00 verður hugnaløta. ( Lýst verður nærri )
Mikudagin 4. apríl kl. 19.00 verður fundur. Sólrun og Per Poulsen
greiða frá. ( Fundarevnið verður lýst seinni.)
Mikudagin 11. apríl kl. 19.00 verður fundur. ( Lýst verður nærri )
Mikudagin 18. apríl kl. 19.00 verður hugnaløta. Oasubrøðurnir syngja
og skipa fyri.
Allir pensionistar eru vælkomnir til fundirnar og møguleiki er fyri at
tekna limaskap í felagnum tá fundur er, ella við at ringja til formannin
tlf. 313281 – 278080.


text:
Sambinding á Hvalvíkar bókasavni
Mikukvøldið 3. mai kl.19.00 verður aftur skipað fyri Sambinding. Hesu ferð verður tað á Hvalvíkar bókasavni.
Á tiltakinum fer Ljudmila Egholm at hugleiða um, hvussu tað var at flyta til Føroyar úr Russlandi. Øll eru hjartaliga vælkomin.
Sambinding er eitt tiltak har tilflytarar og føroyingar hugna sær saman - koma at kennast og læra av hvørjum øðrum. Ein drekkamuður verður eisini at fáa.
Hetta er tiltak sum bókasøvnini í Sunda kommunu skipa fyri í felag.
EN:
Sambinding is a new event here where new-commers and locals get together - to get to know each other and to learn form each other. Free tea or coffee and cake.
This is a joint event for Sunda Library and Hvalvíkar Library.
The event is free.


text:
Skúlating stinka
Bókadeild Føroya Lærarafelags
- Síður: 96
- Útgávuár: 2014
- Upprunamál: norskt
- Innbinding: heft
- Rithøvundur: Janne Aasebø Johnsen
- Myndir: Christoffer Grav
- Týðari: Hjørdis Heindriksdóttir
Stina gongur í fjórða flokki. Hon ger altíð skúlating. Alt er í lagi, tá hon lesur hart heima, men í skúlanum fløkjast orðini, og alt verður so øgiliga trupult.
Pápin er í London, og mamman skilir ikki, hvat Stina upplivir í skúlanum, tí alt gongur so væl heima, men tíbetur eigur Stina eina vinkonu, sum eitur Tóna, og hon skilir Stinu.
Lilla krabbi


text:
Uppaftur breiðari skip gjøgnum Panamaveitina
Frá 1. juni í ár kunnu uppaftur breiðari
skip sigla gjøgnum víðkaðu Panamaveitina, skrivar Søfart.
Myndugleikarnir
handan Panamaveitina siga í einari fráboðan, at mest loyvda breidd fyri skip í
slúsunum frá 1. juni í ár verður økt við tveimum metrum, úr 49 metrum í dag upp
í 51,25 metrar.
Størsta skipið, sum
higartil hevur siglt gjøgnum víðkaðu slúsurnar í Panamaveitini, er bingjuskipið
Theodore Roosevelt hjá CMA CGM.
Skipið er 48,2
metrar breitt og 365,9 metrar langt, og fór gjøgnum veitina á einum túri úr
Asia til eysturstrond USA, skrivar gCaptain sambært Søfart.
Bara lítla viku
eftir at Theodore Roosevelt fór gjøgnum Panamaveitina fór eitt annað líka stórt
skip gjøgnum veitina, nevniliga CMA CGM J Adams.
Víðkaða
Panamaveitin lat upp fyri skipum í juni í 2016, og higartil hava fleiri enn
3.000 skip siglt gjøgnum veitina.
Kelda: gCaptain og
Søfart


text:
Sum nakað nýtt er Kringvarp Føroya farið at leggja fram útvarpssending í alment útboð.
Kringvarpið heitir nú at áhugaðar journalistar um at koma við einum boði um hvussu vikuliga sendingin kann leggjast til rættis.
Talan er um eina útvarpssending fríggjadag fyrrapart við arbeiðsheitinum ’Pressan’, sum í ein lítlan tíma einaferð um vikuna í komandi vetrarskrá hjá útvarpinum skal viðgera tíðindaflutning í Føroyum.
Kringvarpið letur 5.000 krónur fyri hvørja sending. Krøvini til tann, ið sleppur at framleiða sendingina er journalistisk útbúgving, minst trý ára royndir á redaksjón, royndir við útvarpsjournalistikki, gott mál og góða útvarpsrødd.
Innihaldið í sendingini verður lýst soleiðis:
”Sendingin skal viðgera tíðindini í vikuni og týðandi rák í journalistikki. Stríðið millum journalistar, lobbyistar, spunasmiðir og politikarar um, hvør skal definera veruleikan er harðari enn nakrantíð áður. Lesarar, lurtarar og hyggjarar vera í dag undirdíktir í mótsigandi tíðindum, tíðindaskrivum, facebooknotum og beinleiðissendingum (facebook Live, youtube os.fr.).
Tíðindamiðlar eru regluliga fyri atfinningum – bæði frá øðrum tíðindamiðlum og frá makthavarum, sum við sosialum miðlum í dag kunnu velja journalistar og miðlar frá, tí teir hava fleiri lesarar á egnum profilum enn tíðindaportalar hava.
Verturin á sendingini skal við kønari fakligari hond leiða lurtaran gjøgnum tíðindameldurin og avdúka vánaligan journalistikk, spuna, følsk tíðindi og marknaðarføring dulklødd sum tíðindi.”
Tann, ið hevur áhuga at sleppa at gera sendingina, skal innan 15. juni senda inn eina lýsing av hvussu viðkomandi hugsar sær sendingina lagda til rættis í mun til val av panellutakarum, val av evnum, samstarv við redaktør og leiklutin hjá vertinum.
Kringvarpið veitir tekniska útgerð í sambandi við upptøku og atgongd til savn. Afturfyri tilskilar stovnirin sær eisini rættin til at ”leggja dent á yrkisføri og persónsmensku hjá verti og á veitingartrygd”, sum sagt verður í lýsingini eins og at vraka øll innkomin tilboð.


text:
Oda Strøm
23.04.2018 - 13:56
Prædikan, sum Jákup E. Petersen helt í Argja kirkju í gjár, hevur verið nógv umrødd millum fólk seinasta døgnið. Hon viðger rák, sum eru frammi beint nú, kanska serliga í sambandi við sendirøðina "Gud signi Føroyar", og prestur hevur gjørt tann beina at senda hana inn til Portal.fo, soleiðis at hon eisini kann lesast á skrift.
Vit endurgeva prædikuna í fullari longd niðanfyri:
Prædika hildin í Argja kirkju 22/4-18
Jákup E Petersen, prestur.
Sálmar: 1-329- 267-76- 201
Bíbliutekstur: Jóhannes Evangeliið 14,1-11
Prædika
Eg eri vegurin, sannleikin og lívið! Ongin kemur til faðirin uttan við mær!
Er hetta ikki júst kjarnu trupulleikin við allari religión / átrúnaði? At ”vit” hava rætt, meðan øll onnur taka feil?
Er hetta ikki júst orsøkin til alt ónt í heiminum í dag? Kríggj, terror, ósemjur, átrúnaðarkjak, lógarsmíð. Er størsta hóttanin móti friði ikki júst Jesu krav um at vera sannleikIN?
Vildi tað ikki verið betri um vit øll kundu sungið við John Lennon: Ímynda tær, at ongin himmal er til – undir okkum onki helviti – og um ongin religión var til – ímynda tær øll, um menniskju livdu í friði saman!
Tað, sum eg nú sigi vil kanska undra onkran! Eg má siga, at eg eri púra samdur í atfinningini! Vit, sum kalla okkum kristin, mugu lurta væl og longi eftir øllum atfinningum av religión. Tí religión hevur allar fortreytir til at skapa stríð! Og eg vil fara so langt og siga, at religión skapar eina glíðibreyt í hjartanum, sum við tíðini førir til kúgan, harðskap og óndskap!
Um eg eri partur av einum bólki og sigi: Vit hava sannleikan og vit verða frelst av at útinna hendan sannleika – so má hetta føra til eina kenslu av stórlæti og stoltleika mótvegis teimum, sum ikki hava sannleikan og ikki útinna hann.
Tað næsta sum hendir er atskiljing. Tú hevur lyndi til at taka teg aftur frá slíkum ó-reinum fólkum. Tú verður avvandur við tey og við tíðini førur fyri at trúgva alt tað ringasta um tey. Tú gert tær stereotypir og karikaturar av teimum. Og til endans ert tú før fyri at luttaka í og stuðla útstoytanini og kúganini av teimum menniskjum, sum eru av aðrari fatan enn tú! Tú kanst ómenniskjaliggera tey í hugaheiminum og fáa kenslu av, at tey hava uppiborið tað ringasta.
Ok – síðani hetta er veruleikin um religión, hvat skulu vit so gera við trupulleikan? Vit mugu gera okkurt!
Tað finnast sjálvandi fleiri boð. Og eitt sera sterkt boð uppá loysn, sum vit hoyra allastaðni í dag er:
Avmarkað religión til tað privata rúmið!
Hesin háttur sigur: Vit eru ikki móti religión. Haldið endiliga tað, tit halda – um himmal og helviti osfr.
MEN
Haldið hana fyri alt í verðini fyri tykkum sjálvi.
Og so siga fólk víðari: Lat okkum vera samd um tvey ting:
Fyri tað fyrsta, at allar religiónir føra eins væl til Guðs. Um øll kunnu semjast um hetta, so vil ongin royna at umvenda onnur og so kunnu øll liva í kærleika og friði.
Fyri tað næsta, at hóast religión allarhelst er fínt til privata uppbygging, skal tú lata vera við at koma út í tað almenna og kjakast um virðir, sum eru grundaði í tíni religiøsu sannføring.
Tað fyrsta fyrst: Allar religiónir føra til Guðs! Eitt kent argument fyri hesari lívsáskoðan er søgan um teir blindu menninar og fílin. Søgan gongur soleiðis:
Nakrir blindir menn komu einaferð fram á ein fíl og teir høvdu aldrin hoyrt um fíl áður. Tann eini følir uppá síðuna á fílinum og sigur: Fílur er eitt stórt flatt dýr, eins og ein veggur.
Tann næsti fær fatur í halanum og lýsir fílin sum langan og klænan, sum eitt tog.
Tann triði fær fatur í beinið og lýsir fílin sum eitt tjúkt og hart dýr, sum eina stólpu.
Og teir byrja at kjakast. Tín lýsing av fílinum er skeiv, mín er røtt. Og sum teir kjakast, síggja vit, at teir hava allir rætt og allir skeivt.
Allir hava fatur í ein part av fílinum og lýsa ein part av honum. Men ongin sær allan sannleikan um fílin. Tískil skal ongin av teimum siga, at teir síggja allan fílin.
Allir síggja part av veruleikanum, men ongin sær allan veruleikan! Allir hava lutvíst rætt og lutvíst skeivt!!! Og út frá hesum kunnu vit gera niðurstøðuna:
Allar religiónir eru eins og allar føra til Guðs.
Allar religiónir síggja partar av andaliga sannleikanum, ongin sær allan. Ongin skal gera krav uppá at síggja allan sannleikan. Og tað er óivað fleiri av tykkum, sum lurta nú, sum vilja nikka játtandi inntil víðari..
Men kunnu vit spyrja:
Hvør er tað, sum sigur seg síggja allan fílin?
Hvør er tað, sum kann siga um teir blindu menninar, at teir einans síggja partar av fílinum? Einasti háttur, tú kanst siga, at ongin av teimum blindu megnaði at lýsa allan sannleikan um fílin er:
Um tú heldur teg síggja allan fílin. Einasti vegur tú á nakran hátt kanst vita, at allar religiónir einans síggja part av sannleikanum er, um tú gongur út frá, at einans tú sært allan andaliga sannleikan!
Og hetta var júst tað, sum tú segði, at ongin kundi.
Tú segði fyrst: ongin sær allan sannleikan.
Øll síggja einans partar av andaliga veruleikanum – uttan tú!!!
Sært tú ikki hvussu hástór/ur tú ert?
Tá tú sigur við ein annan: Ongin hevur sannleikan, sum er yvir øllum øðrum, so gert tú krav uppá at hava sannleikan, sum tú sigur er meira sannur enn alt annað.
Og tá tú sigur, at ongin skal royna at umvenda nakran til sín andaliga veruleika, so er tað júst ein roynd at umvenda meg til tín andaliga sannleika.
Og lat okkum so hyggja at tí seinna:
Sum er: Halt religiónina fyri teg sjálvan í tínum privatlívi og lat hana endiliga styrkja teg.
Men Guð náði teg, um tú kemur út í tað almenna og argumenterar um virðir og rætt og skeivt við støði í tínari religión! Og argumentið siga tey er:
Tú MÁST lata tín átrúnað vera heima, tá ið tú kemur út í tað almenna at kjakast, tí annars fara øll upp at klandrast og onki kemur burturúr. Tí átrúnaður er trúgv, og ongin kann sum so mótsiga nøkrum, sum vit øll vita ikki passar allíkavæl.
Lat okkum heldur tosað um, hvussu vit loysa teir veruligu trupulleikarnar, sum bjóða okkum av, so sum skúlaverkið, fátækradømið, politisk lógarsmíð og samfelagið annars.
Men lat meg so spyrja teg: hvat er átrúnaður?
Í breiðastu týðing er átrúnaður: Eitt sett av svarum til lívsins stóru spurningar. Hví eru vit her? Hvat er rætt og skeivt hjá menniskjum at gera?
Hvat er galið við menniskjum og hvat er besti máti at loysa trupulleikan?
Hvussu avgera vit rætt og skeivt?
Hvat áttu vit at nýtt tað mesta av okkara tíð til?
Ongin kann liva uttan eina djúpa sannføring um svar uppá lívsins stóru spurningar og tey svarini eru í minsta lagi undirliggjandi religiøs! – tí tú kanst ikki prógva í einum laboratorium, hvat rætt og skeivt er ella hví vit eru her.
Óansæð hvat títt svar er uppá sokallaðar veruligar avbjóðingar, so botnar títt svar í tíni djúpastu sannføring, Tín djúpa sannføring er = ein trúaráskoðan. Og lat meg vísa, hvussu ómøguligt tað er at lata sína sannføring – óansæð karakterin av henni – liggja heima.
Lat meg taka eitt dømi:
Í kjakinum um hjúnaband. Aah, ikki aftur at tvætla um hjúnaband! Eg velji hetta evnið við vilja, tí tað er so nógv kjakað seinastu árini og verður kjakað víðari komandi árið! Lat okkum einans tosa um hjúnabandslógir, sum bara rigga. Sum øll kunnu vera samd um.
Men sært tú:
Hetta avhongur av, hvat tú sært vera endamálið við hjúnabandinum. Óansæð, hvat tú metir endamálið at vera, so er tað grundfest í tíni grundleggjandi sannføring um, hvat tað vil siga at vera menniskja, hvør meiningin er við kærleika, hvat er satt og gott osfr.
Til dømis:
Um tú hevur eina vesturlendska, einstaklinga- mentan, so er sannlíkt, at tú heldur tørvurin hjá einstaklinginum hevur STØRRI týdning enn tørvurin hjá familjuni. Tí vilt tú – eins og nógv her í Føroyum – síggja endamálið við hjúnabandi vera:
– Kenslulig eydna og nøgdsemi hjá teimum vaksnu.
Og tú vilt harvið lóggeva samsvarandi hesi sannføring. Eitt nú viðv. hjúnaskilnaði. Um hetta er sannføringin, so eiga fólk lættliga at kunna skiljast. So skjótt tey ikki føla eydnu og nøgdsemi í hjúnabandinum, so skulu tey sleppa at skiljast skjótt og lætt.
Hinvegin – um tú hevur eina meira siðbundna sannføring, har familjan hevur størri týdning enn eydnan hjá einstaklinginum. Og meiningin við hjúnabandinum er at skapa trygga og góða rammu um familjuna og børnini og samfelagið sum heild. So vil tú lóggeva samsvarandi tíni sannføring og gera hjúnaskilnað torføran.
Tað sum eg vil vísa við døminum er: Eingin kemur til nakra niðurstøðu uttan at taka atlit til sínar egnu, grundleggjandi sannføringar um, hvat er gott fyri menniskju. Og um tú tí sigur:
Halt religión og tína trúgv heima privat.
Tað tú veruliga sigur er: Mín sannføring er meira røtt enn tín! Eg kann taka mína sannføring við í kjakið, men Guð náði tykkum kristnu, um tit taka tykkara sannføring við í almenna kjakið.
Hetta verður sagt hvønn dag og tíbetur eru tað fleiri og fleiri, sum fáa eyguni upp fyri, hvat fyri hyklarí hetta er! Øll hava niðurstøður, sum eru grundaðar á trúgv. Og øll halda, at sínar niðurstøður eru betri enn tær hjá øðrum og harvið áttu øll at vent um og tikið mína niðurstøðu til sín og so vildi heimurin verið eitt betri stað!
Øll hava eitt sett av svarum, sum ekskludera ella styggja fólk, og tískil er týdningarmikli spurningurin IKKI: Hvør styggir hvønn, men veruligu spurningurin er:
Hvat fyri sett av svarum, sum ekskludera, leiða til tann mest elskandi, fevnandi og fyrigevandi atburðin? Og samstundis erliga og áminnandi?
Latið vera við og sigið, at kristin hava ekskluderandi boðskap, tí í veruleikanum hava øll ein slíkan boðskap – tú kennir kanska bara ikki teg sjálvan nóg gott!
Og lat meg so vísa, hvat er so serstakt við Jesusi, sum vil geva tær kraftina til at vera ein sannur umboðsmaður hjá Guði her á jørð! Jesus sigur um seg, at hann er vegurin, sannleikin og lívið – og harvið EINASTI vegur til Guðs.
Hann er sostatt ikki einans menniskja, sonur Mariu og Jósef, timburmaður o.s.fr. Men Guð bleiv menniskja í Jesusi Kristi – og UM hetta veruliga er so, hevur hetta øgiligar fylgjur! Í øllum øðrum religiónum verður sagt:
– Tú verður frelst við at útinna sannleikan!
Elska Guð! Elska menniskju! Gera so og so!
Og um Guð sær, at tú elskar seg og menniskju – Um Guð sær, at tú skikkar tær væl – so vil Guð vælsigna teg og frelsa teg!
Tað er ikki tað, sum gleðiboðskapurin er yvirhøvur!
Jóhannes – sum endurgav Jesu orð, vegurin, sannleikin og lívið – skrivaði eisini nøkur brøv og har skrivaði hann:
”Í hesum er kærleikin: Ikki at vit elskaðu Guð, men at hann elskaði okkum og sendi son sín til at vera bót fyri syndir okkara.”
Guð kom inn í hendan heim og ofraði sítt lív, fyri menniskju, sum:
Ikki elska hann
Ikki elska næsta sín sum sjálvan seg
Sum ikki eru góð, sum ikki eru rættvís.
Jesus er ikki fyrst og fremst ein lærari, sum kom fyri at læra okkum, hvussu vit eiga at liva og blíva frelst við at liva soleiðis, sum Guð vil.
Hann er heimsins Frelsari!!
Hann segði: Kom til mín! Hann livdi tað lív, tú og eg áttu at liva og hann doyði tann deyða, tú og eg havi uppiborið at doyð – í okkara stað!
So at: Ikki-elskandi menniskju kunnu verða frelst av Guðs náði!
Og hvat so, kunnu vit spyrja?
Er ikki meiningin, at vit øll bara skulu elska hvønn annan? Sum John Lennon ynskti? Jú – og trupulleikin er, at av tí, at øll eru bundin av sínum djúpt elskaðu sannføringum og hesar sannføringar eru so sterkar, at tær enntá leiða menniskju til at hata hvønn annan, noyðast menniskju støðugt at krevja sín rætt og hevja seg uppum onnur. Og síggja niður á onnur. Í religión verður tú frelstur av tínari atferð og tað er tað, sum skapar glíðibreytina til, at tú verður noyddur til at hevja teg uppum onnur, vera betri enn onnur og síggja niður á onnur. Sjálvrættvísi – og at vera betri enn onnur, tað er tað sum leiðir til kúgan!
Men eg sigið tykkum, at sekularisma er ikki frægari!
Sekularistarnir eru eins sjálvrættvísir sum moralistarnir. Tey siga: Vit eru tey upplýstu – tit tey býttu, primitivu, naivu, trúgvandi. Tit eru orsøkin til allar heimsins trupulleikar! Og umvent moralistarnir hyggja at sekularistunum og siga: Tit eru trupulleikin. Trupulleikin er, at báðir partar halda seg vera betri enn hini.
Men gleðiboðskapurin! Gleðiboðskapurin er einasta trúarskipan, sum hjálpir tær at síggja, at tú ikki ert betri enn onnur menniskju. At tey, sum ikki trúgva, sum tú trýrt, ofta eru betri enn tú. Tí gleðiboðskapurin sigur, at tú verður ikki frelst við at vera betri, vísari ella meira elskandi, men tú verður frelst, tí at JESUS elskaði og livdi tað fullkomna lívið, sum ein og hvør okkara átti at liva. Og tú fært ikki lut í frelsuni uttan so, at tú vilt viðganga, at tú ert IKKI betri enn nakar annar og ert ein syndari, sum hevur brúk fyri Guðs náði! Og tí leiðir gleðiboðskapurin okkum til at vænta, at vit eru niðast og harvið ongan rætt hava at hyggja niður á nakran annan.
Við øðrum orðum eyðmýkir Jesus teg frammanfyri øðrum menniskjum, sum ikki eru samd við tær. Og harvið leiðir Jesus okkum til at tæna menniskjum, sum ikki eru samd við okkum. Og tá vit síggja Jesus á krossinum ístaðin fyri okkum, hvussu kann tað annað enn leiða til tann mest fevnandi hugburðin, sum hesin heimur so inniliga longist eftir?
Tá síggja vit ikki bara ein mann á krossinum, men Guð sjálvan.
Sum doyr fyri menniskju, sum ikki elska hann;
Fyrigevur menniskju, sum píndu og spottaðu hann;
Offrandi tænti menniskjum, sum vóru sínir fíggindar!
Og tá ið tú tekur hendan kærleika inn í títt hjarta, og sært, at tú var sokkin so djúpt í synd og sjálvsøkni, at Guð mátti gerast menniskja og ofra sítt lív fyri at vinna teg aftur – so er tað ein kraft sum ger teg føran fyri at tæna og elska menniskju, sum standa longst burtur frá tær!
Duga tit ikki at síggja tað?
Øll hava sannleikskrøv, men hvat fyri sett av svarum gevur tey mest elskandi menniskjuni?
Tak moralska religión inn í títt hjarta og tú fert at føla teg høgt hevjaðan upp um sekularistin.
Tak sekularismu inn í títt hjarta og tú fert at føla teg høgt hevjaðan í mun til hasi tápuligu religiøsu menniskjuni.
Tak gleðiboðskapin – tak Jesus Kristus – inn í hjartað og tú vilt verða eyðmýktur frammanfyri fólki, sum ikki trúgva tí, tú trýrt. Men samstundis hava frímóð at tæna einum og hvørjum, eins og Jesus hevur tænt tær!
So vil eg at enda siga:
Tú, sum ídag trýrt á Jesus, vil eg eggja til at trúgva enn meira og djúpri á hann! Hav frímóð í trúnni – eisini í almenna rúminum!
Og til tín, sum ikki kennir Jesus: Kom til hann, sum er vegurin, sannleikin og lívið – hann er ikki ein abstraktur sannleiki, men ein veruligur persónur, ið tú kann hava livandi felagsskap við!


text:
Leygardagin 17. mars 2018 kl 9.30 á Parnassinum á Hotel Hafnia
Góðu limir!
Boðað verður frá, at aðalfundur felagsins verður leygardagin 17. mars kl 9.30 á Hotel Hafnia, Tórshavn.
Fyrbils skrá fyri dagin:
- 09.30: Vit møtast til ein góðan morgunmat
- 10.00: Aðalfundur sambært viðtøkum felagsins
Eftir aðalfundin hevur forkvinnan í Landsforeningen Autisme Heidi Thamestrup áhugaverdan fyrilestur. Og við enda við einum løttum ábiti, har høvi verður at tosa saman.
Aðalfundurin er bert fyri limir.
Ert tú ikki limur, ber til at melda teg inn í felagið her.
Vinarliga boða frá luttøku á tlf 509031 ella á teldupost tilmelding@autisma.fo í seinasta lagi 10. mars kl 12.00.
Skráin fyri aðalfundin er hendan:
- Val av orðstýrara
- Formansfrágreiðing
- Kassameistarin leggur fram grannskoðaðan roknskap
- Viðgerð av møguligum innkomnum uppskotum frá limunum
- Viðgerð av møguligum innkomnum uppskotum frá nevndini
- Val av nevndarlimum
- Val av grannskoðara
- Ymiskt
Hesaferð eru 2 nevndarlimir, sum standa fyri vali, og eru tað Aimi Justinussen og Randi Durhuus. Randi Durhuus tekur við afturvali. Aimi Justinussen stillar ikki upp aftur til nevndina. Tað stendur einum og hvørjum í boði at koma við uppskoti til nevndarlimir.
Uppskot til valevni, saman við játtan frá valevnunum, skulu vera forkvinnuni í hendi í seinasta lagi leygardagin 3. mars 2018, á autisma@autisma.fo.
Við vón um góða undirtøku til aðalfundin
Vinarliga
Vegna nevndina í Autismufelagnum
Heidi Aagaard, forkvinna
Tlf 509031 – autisma@autisma.fo


text:
Árliga játtanin til viðlíkahald av landsins bygningum nøktar ikki stóra tørvin á viðlíkahaldi og gevur ikki nógv rúm fyri grønum átøkum. Sum ein liður í at bøta um støðuna, hevur Landsverk tikið stig til at samskipa innkeyp av olju til almennar bygningar við at bjóða út oljuveitingina og harvið spara rættiliga fitt av peningi, sum síðani kann nýtast til orkusparing í samstarvi við oljufeløgini.
Endamálið við oljuútboðnum er millum annað at tryggja, at landið fær mest møguligt fyri skattapeningin. Harnæst verður oljuútboðið nýtt sum liður í verkætlanini, Orkutak, hvørs endamál bæði er at minka um orkutørvin í landsins bygningum og flyta okkum nærri eini grønari orkuloysn.
Umframt at miðja ímóti einum góðum prísi, leggur oljuútboðið upp til eitt mennandi samstarv við oljuveitara um orkusparandi tiltøk og ikki minst kunning um orkunýtslu og standin á teimum ymsu hitaskipanunum, sum oljuveitarin serviserar.
Freistin at lata inn tilboð var úti 28. juni, og inn komu tvey tilboð. Úrslitið var, at Effo vann útboðið, men Magn hevur optión upp á at vera við í samstarvinum.
Frammanundan hevur hvør stovnur sær í stóran mun sjálvur staðið fyri innkeypi av olju. At Landsverk nú hevur bjóðað hetta út samlað fyri allar bygningar undir landinum, hevur víst seg at verið ein røtt avgerð.
Samstarvið við oljufeløgini um útboðið hevur verið gott, og oljufeløgini hava víst ein jaligan hugburð mótvegis orkusparandi átøkunum, sum Landsverk leggur upp til.
Avtalað er, at samstarvað verður um orkusparing og hitatænastu, sum eisini inniber, at oljufelagið boðar Landsverki frá støðuni á ymsu hitaskipanunum, so bæði stovnar og Landsverk fáa eitt betri yvirlit yvir støðuna í ymsu bygningunum. Av tí sama verður lættari og skjótari at seta inn, har tørvurin er størstur, ella har ringast stendur til.
Eisini leggur Landsverk sera stóran dent á framyvir loypandi at fáa kunnleika um ikki bert oljusøluna, men eisini um verandi hitatørvin, ið ymsu bygningarnir hava. Hetta letur upp fyri góðari raðfesting av tiltøkum og kunning, um eitthvørt er, sum er atvoldin til eina ov høga oljunýtslu í einum ávísum bygningi.
Landsverk ynskir at ganga á odda við at fáa eitt nøktandi góðskustøði á øllum almennum bygningum. Árligu játtanin til viðlíkahald av hesum bygningum røkkur alt ov stutt. Tí er alneyðugt at hugsa nýtt og velja øðrvísi loysnir.
Við hesum útboði, sum samskipar alla oljuveiting til landsins bygningar, ítøkiligu sparingini og samstarvinum við oljufeløgini um orkusparing annars, hevur Landsverk sett gongd á grønu kósina. Málið er, at helmingurin av landsins bygningum skulu nýta grønar loysnir til upphiting í 2025.
Samanumtikið er talan um eina samansjóðing av viðlíkahaldsuppgávum, orkusparandi tiltøkum og umleggingum til grøna orku, sum merkir ein sjálvfíggjandi sirkul, ið melur rætta grøna vegin.


text:
Fyrst kann man spyrja, hví júst eg havi fingið hendan tjansin at vera dómari yvir nøkrum av heimsins sterkastu telvarum. Søgan byrjar við, at sonur mín Janus, heilt ungur fór at telva og hevur verið sera hugaligur og hevur staðið seg væl. Sum flest onnur foreldur, havi eg roynt at stuðlað børnum mínum. Á hendan hátt havi eg verið til óteljandi talvkappingar, bæði í Føroyum og eftirhondini eisini í øllum Norðanlondunum, og eisini so fjarskotið sum í Maribor í Slovenia. Hetta kann vera gott og hugnaligt at vera eygleiðari, bilførari og stuðul, men tá eg soleiðis havi verið við allíkavæl, so hví ikki gera okkurt til nyttu.
Í 2011 var stór talvkapping í Føroyum sum kallaðist Small Nations, hetta er Europameistarakapping fyri smátjóðir, og í hesum sambandi var finnlendingurin Mikko Markula í Føroyum sum høvuðsdómari. Talvsamband Føroya hevði fingið Mikko Markula at skipa fyri FIDE arbiter (talvdómara) skeiði nú hann var í Føroyum allíkavæl, sum høvuðsdómari til hesa kapping. Finnbjørn Vang talvforseti, fekk lokka meg at melda meg til. Hetta var ikki hissini skeið, vit vóru 9 sum meldaðu okkum til, úr fleiri ymsum londum, 4 tímar í skúla hvørt kvøld í eina viku, og so til próvtøku. Vit vóru 4 sum stóðu royndina, Robert Lagerman úr Íslandi, Finnbjørn Vang, Herborg Hansen og eg. Hetta er so beinleiðis orsøkin til, at eg fekk hetta høvi at koma til talv OL í Tromsø.
Tá Finnbjørn nakað herfyri, brádliga boðar frá, at hann hevði meldað meg til sum dómara í Tromsø, og síðani spyr um eg ikki vil fara, helt eg kanska, at tað var bítt ikki at taka av, nú man fekk ein slíkan møguleika, at mingla millum fremstu telvarar heimsins. Eisini skal sigast at túrurin so at siga er kostnaðarleysur, tí fyriskipararnir endurrinda ferðing og lata ból og bita, men tó fær man onga løn. So hetta er ein frívillig arbeiðslega at kalla.
Dagurin 1. august upprennur og Garðataxa heintar meg 06 30 og flytur meg trygt á flogvøllin. Í nýggja terminalinum er nógv hóvasták. Tað vísir seg at í miðdepli hesari stákan, kemur sjálv Pamela Anderson so bringubrøtt til Føroya. Einasta viðmerking hennara er: I am here to stop that grind. Eg taki hetta sum eina fyriboðan um, at helst verður hetta ein hendingaríkur túrur, og tað skal vísa seg at vera rætt. Eg ferðist saman við føroyska liðinum, Helga Dam Ziska, John Rødgaard, Olafi Berg og Høgna Egilstoft Nielsen. John Arni Nilssen skal stunda til ferðalagið í Kastrup. Finnbjørn og konan Sólgerð eru longu í Tromsø.
Á ferðini yvir tosa vit um, hvussu nú fer at vera, tí seinastu tíðina hava fjølmiðlanir ikki tosa um annað, enn at ein terroratsøkn skuldi rakt Noreg ein av døgunum, og løgreglan hevur úr at gera við at finna bandittarnar. Eg var so heppin, skuldi tað vísa seg, at tá eg keypti mín ferðaseðil frá Kastrup til Oslo og síðani víðari til Tromsø var flúgvarin sum hinir skuldu við útseldur, so eg fekk aðra fráferð. Eg kom fram í øllum góðum, og á flogvøllinum í Tromsø stóð ein sera blíðsnýðað norsk genta við skelti: Faroe Island, og tók ímóti mær. Tað vísti seg nevniliga at føroyska liðið rendi seg í hópin av trupulleikum á ferðini. Fyrst vóru teir seinkaðir í fleiri tímar, og ringast av øllum, so var nakað av viðførinum fari suður til Kroatien í staðin fyri norð til Tromsø.
Eg og blídliga kvinnan fóru so í ein buss, sum koyrdu okkum til stóru høllina har setanin skuldi vera. Vit funnu okkum sess, og tilvildin lagaði tað so, at vit komu at sita saman við foreldrum Magnusar, eisini var systurin Ellen, sum eisini telvar og Omman har. Og nú tosi eg um Magnus Carlsen heimsmeistara í talvi, skuldi nakar ivast. Í Noreg er avgjørt nokk, bert at nevna Magnus, so er eingin í iva um, hvønn tosa verður um. Magnus er líka kendur sum kongurin. Einasti annar privatpersónur, sum kann metast við hann, er fremsta skíðhetjan hjá norðmonnum Peter Northug.
Tað má sigast, at norðmenn vóru farnir undir uppgávuna í fullum álvara. Ein risastór sena, sera vakurt ljós, eldur og roykur, ein sera væl upplagdur vertur, sum eisini var sjálvur borgarstjórin í Tromsø, nøkur av fremstu tónlistafólkum í Noreg, symfoniorkestur við framúrskarandi solisti, sum sjálvandi framførdu úr sangleikinum Chess. Sjálvandi vóru eisini nakrar røður: FIDE forsetin, fíggjarmálaráðharrin í Noreg Siv Jensen, og eisini borgarstjórin. Alt beinleiðis sjónvarpað, tað er ein rættur talvfebur í Norra síðani Magnus Carlsen, sum eisini var á pallinum, settist á talvtrúnuna, og tað merkist veruliga til eitt slíkt høvi.
Tað er sanniliga ein meldur av sera ymiskum fólkum til eitt slíkt OL, skal eg heilsa og siga. Ì øllum litum, øllum longdum og sanniliga eisini í øllum tjúktum. Eitthundraðogsekstinýggju talvsambond eru umboðaði á OL hesaferð, og er tað met. Sum eitt hitt seinasta á skránni í hesari flottu setanarhátíð, vóru øll fløggini víst á risastórum skýggja, og verturin vildi hava, at tá eins egna flagg koma á skýggjan, skuldi man reisa seg úr sætinum og jubla. Hetta tóku nøkur lond í allar størsta álvara.
Eg visti ikki betur enn at eg var einasti føroyingur í salinum. Føroyska talvlandsliðið var jú seinkað, og forsetin sat úti á flogvøllinum og bíðaði eftir teimum. Fram fyri meg rann løtan, tá eg á fyrsta sinni sjálvur skuldi í ovastu ódnina í Háfjalli. Eg var trettan ár, og hetta var fyri meg fyribils kuluminatiónin í lívi mínum. Ovasti maður á fjalli, onki minni. Fjallmanningin í Uppsalahaga telur tólv mans, og eitt sum ovasti maður hevur at gera er at siga frá, nær hinir mennirnir skulu fara til gongu. Eg minnist so týðuliga, at abbi mín sigur við meg, at tá eg var komin niðan í hitt ovasta rákarlagi beint undir tindinum, har ein stóru steinur er, hann fert tú uppá, og so gert tú eitt Kongaróp. Enn í dag, tredivu ár seinni verði eg mintur á dagin, tá eg stóð á steininum og rópti: NÚ GANGA VIT. Skuldi eg endurtaka bragdið millum hesi umleið tveytúsund fólkini. Fløggini komu sum perlur á snóri á skýggjanum, og skjótt var tað mín túrur. Tá Merkið veittraði á skerminum, sveik mótið, eg reisti meg og fekk stama eitt forkøla jubbiii. So var liðugt.
Eftir setanina er fundur, Arbiters Meeting. Fundurin er á sjálvum spælistaðnum. Bygningurin har leikinir skulu vera, sær milt sagt ikki serliga innbjóðandi út. Hetta er einfalt ídnaðarbyggjarí, ein stórur ógvusligur fýrkantaður betongkassi frá 50’inum. Einki vindeyga, bara nakrar stórar garasjuhurðar. Tað vísur seg, at hetta er gamla høllin hjá Muck bryggjarínum, sum fyri árum síðani flutti alt sítt virksemi út um býin, tí bygningurin ikki kundi brúkast meira. Innan er bygningurin eisini sera kaldligur og ráur. Men tað er sjónligt, at teir í skundi hava málað alt hvítt, hava installerað hópin av fyribilsljósi, og lagt eitt tunt grátt teppi á gólvið, fyri at doyva ljóðið eitt sindur. Í høllini er eitt ótal av borðum og stólum, í einum sera bíligum kvaliteti. Men sjálv talvútgerðin er øll fyrsta floks, øll talvborð elektronisk, klokkur og talvfólk av fyrsta klassa. Øll kappingin kann fylgjast beinleiðis á netinum, leik fyri leik. Talv og alnótin sýnast at vera sum skapt til hvønn annan.
The Chief Arbiter, maðurin sum er høvuðsdómari í kappingini, og sum eisini er President of FIDE Arbiters Commission, Takis Nikolopoulos er Grikki, og er ein sera myndigur maður um miðjan aldur. Hann bíður vælkomin og presenterar nakrar av sínum undirsáttum, hetta er ein sera hierarkisk skipan. Undir sær hevur hann fyrst tveir deputy chief arbiters, so átta sektor arbiters, fýra TAP: Chairman Members og eina Appeals Committee. Síðani vit apur, við heitinum Match Arbiters, vit eru einir 170 í tali. Ein samansettur dómaraskari við lít, 22 úr Afrika, 20 úr suður og norður Amerika, 27 úr Asia og Avstralia og vit eru 97 úr Europa. Tað serliga hesi ferð er, at vit eru tríggir, sum umboða talvsamband Føroya FAI, Mogens Nielsen IA, Arild Rimestad IA og eg sjálvur við mínum FA prógvi. Hinir báðir eru IA, sum merkir International Arbiter, hetta svarar til, at teir eru skipsførarar og eg bert havi lítla heimaskiparaprógvið, reyðfiskaprøvan, ein so kallaður frikkadellufiskari, men meir um hetta seinni.
Takis ger tað púra greitt, at tað er hann sum avger alt, og hevur alla ábyrgdina. Stórt meira skilti eg ikki á hesum fundinum, hann Takis er helst ein fittur maður og kanska ein góður dómari omaná, men eitt, sum hann so avgjørt ikki kann brúkast til er at tosa í mikrofon. Eingin á fundinum hoyrdi tað stóra, hóast hann tosaði í minst ein tíma.
Høllin er býtt sundur í átta sektorar við hvør sínum skipara. Ein spaniumaður IA Jesus Mena skal stjórna sektor 5, og eg hoyri tíbetur, at tað er her eg hoyri heima. Tað vísir seg at frikkadellufiskarin hevur fingið kjans við einum sera góðum skipi. Sektor fimm er borð 6 til borð 27 í opnum bólki, so eg skal vænta, at eg skal døma teir heilt stóru kanónirnar, og tað fer líka sum ein skjálti ígjøgnum meg, tá hetta gerst mær greitt. Hevði fingið at vita frá talvforsetanum, at eg skuldi vænta at sleppa at døma kvinnunnar á teimum aftastu borðunum. Støðið til eitt slíkt OL er sera ymiskt, heilt frá teimun allarbestu í heiminum til ungar gentur og dreingir, sum illa nokk duga mannagongdina. Men so hugsi eg, at við sjálvum Jesusi sum akkersmanni, so má tað helst fara at ganga. Arild og Mogens við fínu tittlinum hava báðir fingið dámurnar at døma. Tað er vorðið seint, fólk eru móð, hava ferðast allan dagin, og vilja sleppa heim. Nú vísa norsku fyrireikararnir sítt sanna andlit.
Tromsø er ikki nakar risa býur, her búgva tá alt verður talt við uml. 70000 fólk. Hotel kapasiteturin í einum býi av slíkari stødd, er sjálvandi avmarkaður. Fyrireikararnir hava tó vita av hesum í seks ár, og skuldi man hildi, at brúkiligar loysnir vóru funnar, við seks ára skotbrái. Nakað er gjørt, føroyska liðið hevur fingið tillutað trý smá kømur inni hjá privatum, sum skora kassan nú býurin er fullur av fólki. Teir eru tó inni í býnum, ikki optimalt men OK. Dómarastandurin, altso vit 170 eru sendir út á bølandi, og nú meini eg heilt út har krákurnar venda. Góðar 70 kilometrar uttanfyri Tromsø. Tað ljóðar í sjálvum sær ikki so gali, tað er tað sama sum úr Klaksvík til Havnar. Men, og tað eru tíverri fleiri men. Vegurin er fyrst uppum Troms oyggina, eftir smalum brúgvum, og so ein fjøruvegur so smalur, at tveir bilar í flestu førum ikki kunnu møtast. Og ikki nokk við tað, hvønn dag so er norski landsverkfrøðingurin í gongd við viðlíkahaldsarbeiði, bøta hol og asfaltera og slíkt, so á hvørjum túri skulu við altíð bíða eftir hesum eisini. Hetta hevur við sær at túrurin tekur hálvanannan tíma at koyra. Av tí at vegurin er lagdur tætt fram við strondini tað nógva av vegnum, so er hann fullur av svingum, so bussurin sveiggjar higar og hagar, og ikki er óvanligt, at hann botnar. So hetta er ikki á nakran hátt, hóast útsýnið er vakurt, ein behagiligur túrur. Men hetta muga vit so smyrja okkum við.
Seinni finni eg so út av, at ein av dómarunum eg eigi at búgva saman við, hevur verið framsíggin og snildur, og snøgt sagt ikki hevur latið hendan bussmarrudreymin sær lynda. Viðkomandi hevur skrivað til fyrireikararnar, sigur at hann hevur eina sarta nøs, og av medisinskum orsøkum, helst ikki skal vera ov langt frá sjúkrahúsi. Hesa sjófrágreiðing sum er íspunnin, keypa fyrireikararnir, og lata hann fáa hotell mitt í býnum. Hetta flenna vit nógv at, men hugsa kanska í okkara stilla sinni um áraknútar, líktorn ella onkur hissini hemurita ikki kundi fáa okkum hotell í býnum eisini. Ikki tí, umstøðurnar vit búgva í eru fínar, smá summarhús sett heilt oman móti fjøruni. Vit eru tríggir, sum skulu búgva saman, Mogens Nielsen, ein Ukraini, ið ikki tosar eitt orð á enskum, og so eg.
Dagurin kappingin skal byrja eru vit tíðliga á fótum, morgunmat, brúsu og so í bussin. Fyrsti dystur eg fái tillutaðan er á borði 15. Czech Republic og Libya, endin er at Kekkarnir vinna 4-0. Hetta er fyrsta umfar og øll í høllini eru spent, nýggj kapping, nýggjar umstøður og eg sjálvur stríðist við kaldasveitta. Mín fyrsta altjóða kapping og nú skal slagið standa. Klokkurnar verða stillaðar, telvararnir fáa hálvanannan tíma til fyrstu 40 leikirnar, og síðani tredivu minuttir til restina av talvinum, tredivu sekund verða somuleiðis løgd afturat fyri hvønn leik. Tað nýggja fyri meg, og sum føroyskir telvarar heldur ikki kenna til, so verður eingin (movecounter) flitteljari nýttur. Hetta merkir, at teir tredivu minuttirnir, sum man fær afturat eftir leik 40, síggjast ikki á klokkuni tá, men koma fyrst á klokkuna tá klokkan kemur niður á null, dómarin skal so ansa eftir, at teir 40 leikirnir eru fluttir tá klokkan kemur niður á null.
Á fyrst borið hjá Kekkinum situr ein heilt serligur ungur maður, David Navara við styrkitalinum 2716. Hvat er so serligt við hesum kanst tú spyrja, jú nú eru vit í absoluttu heimselituni. Tað eru einans 43 telvarar í heiminum, sum hava eina styrki sum er 2700 ella meiri, einans tríggir telvarar hava eitt styrkital omanfyri 2800 Carlsen, Aronian og Caruana.
Fyrsta umfar er nógv seinkað, hetta orsaka av, at eitt vælmannað trygdarlið er sett at kanna hvønn einstakan, sum kemur inn í høllina. Nakað líknandi, sum vit kenna tað frá einum flogvølli, við stórum metaldektorum og skannarum, sum øll skulu inn ígjøgnum, hvør taska verður gjøgnumrótað og fólk verða kropskannaði.
Í talvheiminum er ein so kalla null toleransa galdandi. Hetta merkir, at um tú ikki situr við borið tá talvið skal byrja, so tapir tú. Hendan reglan er galdandi til OL, hetta vita telvararnir væl, og nú teir eru komnir í eina langa kø aftanfyri alt trygdareftirlitið eru nógvir í sera ringum skørum, frustratión, trokan og øði er ikki besta fyrireiking til talv. Ein lítlan hálvan tíma ov seint verður fyrsta umfar sett í gongd og eg eri vátur í sveitta, eisini tí at eg ikki eri vanur við at ganga so væl ílatin, vit dómarar hava fingið lagt eina við, at vit skula verða væl klæddir. Tey sum kenna meg, vita væl, at ganga í storknaðari skjúrtu og slips og klædningsjakka hvønn dag, er ikki mín koppur av the, men her er eingin vegur uttanum.
Aftur til David Navara, hann er ein ungur maður av heilt serligum slag, eitt talvflogvit við autismu. Sera blídligur og fittur og høfligur. Ein kend søga um hann er, at í einari kapping í 2011 telvar hann ímóti Moiseenko. Í leiki 35 ætlar Navara at flyta bispin av e7, men kemur av óvart at nema við kongin á f7. Moiseenko sær at hann strýkur konginum av óvart, og krevur at hann skal flyta kongin. Dómarin sum var hjástaddur sá tilburðin, og tekur avgerð um at Navara gott kann flyta bispin, hann so ger, og talvið heldur fram. Tá støðan er vónleys hjá Moiseenko og Navara hevur tvungið mát á borðinum, bjóðar Navara javnt. Hann ætlar ikki at vinna nakað talv uppá ein órættvísan máta, av hesum missir hann eisini einar 100.000 krónur.
Takis setur fyrsta umfar í gongd, og allir 1522 telvarar flyta fyrstu leikirnar. Eisini í mínum dysti fer alt í gongd sum tað skal, so nú er at vóna at alt gongur væl. Vit dómarar skulu hvønn hálva tíma fylla eitt skjal út, har vit skriva hvussu nógv tíð er eftir á klokkuni og hvussu nógvir leikir eru leiktir, stórt meira er ikki at gera sum dómari um alt gongur sum tað skal. Eisini skulu vit innsavnað uppskriftarbløðini og útfylla dómaraseðilin, og fáa kapteynarnar at skriva undir tá liðugt er. Tá ein góður tími er leiktur loypur fyrsta skriðan, klokkan á fyrsta borði, hjá vini okkara Navara, doyr. Svartur skermur. Fyrireikararnir hava helst ikki sett nýggja battarí í klokkurnar, Noreg er jú eitt fátækt land, og nú orkaði hendan ikki meir. Eg kviki mær fram til dómaraborði har Jesus situr, og biði um eina nýggja klokku. Vit so báðir við sjógv á bak, niðan aftur til borð 15. Jesus ferð at stilla klokkuna inn fyri meg, uttan at eg hevði spurt hann um tað. Eg finni skjalið við tíðunum eg havi fest á blað fyri løtu síðani, men Navara er ikki nøgdur, hann skrivar umframt leikirnar, eisini tíðina fyri hvønn tann einasta leik, heilt niður til sekundini, hetta er mótstøðumaður hansara eisini nøgdur við. Jesus stilla klokkuna, og dysturin verður aftur settur í gongd. Nú gongur tíðin, og soleiðis pø á pø koma teir til leik 40. Á den standur, stór kreppa á Libyska liðinum, hvar eru teir tredivu minuttirnir sum teir skulu fáa afturat. Eg royni at greiða frá, at teir fáa minuttirnir tá klokkan kemur niður a null, men so eiðasørt at teir skilja eitt einasta orð av eingilskum. Hetta hevur Muammar Gaddafi syrgt fyri. So lítla vestliga ávirkan sum møguligt. Hevði hann verið omaná nú, so hevði hann helst sent eina rakett eftir hesum dómaranum, sum ikki tosar arabiskt eisini. Sveittin sum eg hevði fingið so nøkulunda kontroll yvir, er nú vendur aftur. Á fyrst borði eru teir eisini komnir væl út um leik 40, nú reisir Navara seg upp, og vinkar meg yvir. Hvat nú? Hann gerð vart við at teir mangla fleiri minuttir, klokkan er skeivt innstilla. Síðani leik 40 hava teir ikki fingið tey kravdu 30 sekundini afturat , á dett skil. Navara er um at fara úr sínum góða skinni, og leggur mær eina við at mótstøðumaður hansara, eisini má fáa mistu minuttirnar aftur. Nú eri eg snildur, eg støðgi klokkuni og fari eftir Sektor. Jesus kemur flúgvandi, og má nú bøta aftur skaðan, sum hann sjálvur hevur forvolt. Glaður eri eg tá fyrsta umfar er enda. Kekkarnir vinna 4-0. Eftir umfari greiði eg Mogens Nielsen frá hendingum mínum, viðmerking hansara segði tað nokkso gott haldi eg: Den dreng er fandenme fuldstendig indhyldet i skak.
Mynd: Arild Rimestad


text:
Her er skráin fyri íslendsku forsetavitjanina
Politikkur05-05-2017 - 16:37 - Jóanis Albert Nielsen
FORSETAVITJAN: 15. til 19. mai vitja íslendski forsetin, Guðni Th. Jóhannesson, og forsetafrú, Eliza Jean Reid, í Føroyum. Talan er um fjølbroytta skrá. Løgmaður er vertur fyri vitjanini.
Mánadagin verður vitjað í Vágum, har íslendski forsetin við fylgi millum annað fær høvið at síggja Musikkskúlan, Hiddenfjord, Gásadal og Krígssavnið. Týsdagin heldur forsetin almennan fyrilestur á Fróðskaparsetri Føroya.
Mikudagin 17. mai verður boðið til móttøku í Løgtinginum og í Tinganes, og síðani verða løgmaður og frú vertir fyri veitsludøgurða.
Hósdagin 18. mai verður vitjað millum annað í Christianskirkjuni og á Bakkafrost í Runavík, áðrenn tíðindafundur verður umborð á Brimli á veg til Havnar.
Íslendsku forsetahjúnini fara av landinum aftur fríggjamorgunin 19. mai.
Sí alla skránna her.


text:
Gestur hesa vikuna er Anita & The Altered Funk. Ein funk/pop bólkur, ið varð stovnaður...
Mikukvøldið 6. juni verður Open Mic/Open Stage í Reinsarínum. Gesturin hesa vikuna er progressivi pop...
Magni Christiansen við bólki í Reinsaríðinum sunnukvøldið 17. juni. Kom og hoyr vælumtóktu løgini “Við...
Multi-talentið Heiðrik fer við føroyska/íslendska bólki sínum á konsertferð í Føroyum í sambandi við nýggju...
Mikukvøldið 9. mai verður Open Mic/Open Stage í Perluni. Gestirnir hesa vikuna eru Sámal Jákup...
Fróði Bjarnason er ungur tónleikari og sangskrivari, ið fyri kortum gjørdist vinnari av Stella Polaris/Sement...
Týskvøldið 22. mai kl. 19 verður eitt úgávutiltak í Perluni í sambandi við, at bókin...
“Vit klára okkum ongantíð uttan blokkin, vit megna ikki at klára okkum sjálvi – loysa...
Nógv fagnaða íslendska songkvinnan Jónina kemur á gátt í Reinsarínum fríggjakvøldið 25. mei. Jónina er...
Hjartaliga vælkomin til stuðulskonsertina “ Gloym meg ei” í Reinsarínum næsta sunnudag kl 16. Stuðulskonsertin...


text:
20. mars
20. mars er dagur 79 í árinum í gregorianska kalendaranum (dagur 80 um skotár er). 286 dagar eru eftir av árinum.
Hendingar[rætta | rætta wikitekst]
- 2014 - Løgmaður Kaj Leo Holm Johannessen kunngjørdi á tíðindafundi, at Føroyski landgrunnurin norðanfyri var vaksin við 27.000 ferkilometrum, eftir at Føroyar hava fingið viðhald frá Landgrunsnevndini hjá ST. Avgerðin hjá landsgrunsnevndini gevur Føroyum rættindi til at útvinna náttúrutilfeingi á havbotninum og í undirgrundini.
- 1943 - Suðuroyar Sparikassi verður stovnaður.
Føðingar[rætta | rætta wikitekst]
- 1828 - Henrik Ibsen (d. 1906).
- 1917 - Vera Lynn, ensk songkvinna.
- 1939 - Brian Mulroney, kanadiskur politikari.
- 1948 - John de Lancie
- 1957 - Spike Lee
- 1958 - Holly Hunter
- 1984 - Fernando Torres


text:
Nýggjar vallarstøddir og tíðarkarmar fyri 2018
Nýtt kappingarár nærkast, og nú eru tíðarkarmarnir lagdir fyri allar aldursbólkar. Ein størri broyting verður eisini, við tað at aldursbýtið hjá teimum yngru verður broytt. Her er talva yvir vallarstøddir og tíðarkarmar.
Móti endanum av seinasta kappingarári, og síðan ígjøgnum veturin, hevur verið tingast um broyting av aldursbýtinum. Við hesum eru vallarstøddirnar broyttar í mun til undanfarin ár. Nýggju vallarstøddirnar síggjast omanfyri ella á leinkjuni niðast.
Fótbóltssambandið hevur eisini ásett tíðarkarmar fyri, nær ymisku aldursbólkarnir leika. Sí talvu:
Yvirlit yvir vallarstødd v.m. yngri jan. 2018.pdf
Komandi dystir
Betri-deildin, 27. mei kl. 15:00
07 Vestur - Skála
2. deild, 26. mei kl. 15:00
07 Vestur - NSÍ
Kvinnur, 23. mei kl. 18:20
AB/B71 - 07 Vestur a
Fleiri
Betri Deildin
Stigatalvan
Málskjúttar
Málskjúttar


text:
19. september 2008
Uppskotið til broytingar í lógini um landsjørð, sum varð framlagt 13. august í løgtinginum av táverandi landsstýrismanninum í fiski- og tilfeingismálum Tórbjørn Jacobsen, varð eftir 1. viðgerð í løgtinginum, beint í vinnunevndina.
Nú nýggj samgonga er skipað, og málsøkið er lagt til Vinnumálaráðið, verður tað Johan Dalh, landsstýrismaður, sum kemur at hava umsitingina av málsøkinum. Vinnunevndin í løgtinginum verður eisini umskipað, so enn er óvist, hvørja lagnu málið fær. Les meira


text:
Í mars vóru 24.190 løntakarar og er hetta 698 færri enn í mars í fjør. Sjálvt um tað framvegis eru færri løntakarar enn í fjør, so minkar munurin alsamt. Í januar vóru yvir 4% færri løntakarar samanborðið við januar í fjør, men í mars var munurin tódnaður til 2,8%.
Tað eru færri løntakarar innan flestu vinnugreinar, men tó ikki í fiskivinnu og aðrari ráevnisvinnu. Orsøkin er at innan fiskavøruídnaðin hevur verið stór framgongd seinastu tíðina og starvast 181 fleiri har nú enn tað gjørdi í mars í fjør. Framgongdin er nærum 12%.
Fleiri og nágreiniligari tøl eru at síggja í hagtalsgrunninum


text:
Rúsdrekkasøla Landsins virkar eftir greiðum málum við støði í rúsdrekkalógini. Málið er bæði at virka fyri at veita eina so góða tænastu sum gjørligt og at tálma nýtsluni samsvarandi ynskinum hjá almenna eigaranum.
Slagorð
Rúsdrekkasøla Landsins - dygd og ábyrgd
Missión
Endamálið hjá Rúsdrekkasøluni er at flyta inn og selja rúsdrekka í Føroyum ábyrgdarfult við denti løgdum á dygd í tænastu og úrvali.
Visión
1. Við ráðgeving, upplýsing, tálmandi tiltøkum og átøkum at minka um rúsdrekkanýtslu og fyribyrgja rúsdrekkamisnýtslu
2. At reka og menna stovnin á vinnuligum grundarlagi uttan at økja um rúsdrekkanýtsluna í samfelagnum
3. At veita somikið góða tænastu, at viðskiftafólk og samfelagið sum heild ikki hava tørv á at broyta støðuna við einkarsølu
4. At veita viðskiftafólki holla ráðgeving um vørudygd og góðsku
5. At virka og verða sæddur sum ein nýmótans stovnur og ein nútímans serhandil við dugnaligum starvsfólkum og leiðslu
6. At vera eitt stimbrandi arbeiðspláss, sum leggur dent á trivnað og førleikamenning
Minka um nýtslu og fyribyrgja misnýtslu
Fremsta uppgávan hjá stovninum er á virknan hátt at menna eina góða drykkjumentan í samfelagnum. Sum einkarsøla sær stovnurin keðiligu avleiðingarnar av rúsdrekkamisnýtslu og er tilvitaður um sína samfelagsligu ábyrgd.
Vit arbeiða fyri at fyribyrgja misnýtslu og gera hetta við at ráðgeva og kunna viðskiftafólk, politisku skipanina, fjølmiðlarnar og almenningin um rúsdrekkaspurningar. Tálmandi tiltøkini fevna eisini um at gera frálærutilfar og at undirvísa.
Rúsdrekkasøla Landsins arbeiðir saman við øðrum stovnum um at fyribyrgja rúsdrekkamisnýtslu.
Vinnuligt grundarlag
Rúsdrekkasøla Landsins er landsfyritøka, ið virkar á vinnuligum grundarlagi. Hetta merkir, at stovnurin skal rekast professionelt og effektivt, virka á sunnum fíggjarligum grundarlagi og leggja dent á vørumenning og tænastu.
Hetta mál skal røkkast soleiðis, at nøgdirnar av seldum rúsdrekka ikki økjast. Í staðin skulu viðskiftafólkini eggjast til at velja dygd fram um nøgd. Uppliving og sansing skulu setast fram um rús og nøgd.
Eisini skal stovnurin rekast soleiðis, at alt tilfeingi og fæ stovnsins verður gagnnýtt til fulnar.
Skipanin við einkarsølu nøktandi
Lóggávan ásetir, at rúsdrekka skal seljast í einkarsølu. Lógin er ein natúrligur karmur um okkara virksemi. Okkara avbjóðing er undir hesum kørmum at menna fyritøkuna til ein nútímans serhandil við bestu tænastu.
Serligur dentur verður lagdur á førleikamenna starvsfókini, so tey altíð hava neyðugu servitanina til at veita bestu ráðgevingina. Okkara sannføring er, at í eini væl mentari einkarsøluskipan fáa viðskiftafólkini bestu veitingina og tænastuna.
Ráðgeving um dygd
Við væl útbúnum starvsfólkum geva vit viðskiftafólkunum bestu kunning um úrval og dygd.
Hagtøl og kanningar vísa, at drykkjumentanin broytist soleiðis, at fólk alsamt oftari velja dygd fram um nøgd. Hetta er hent, síðan Rúsdrekkasøla Landsins kom, og hesa góðu gongd vilja vit skunda undir við góðari kunning á heimasíðuni, í vøruskránni og á sølustøðunum kring landið.
Nútímans serhandil við góðari leiðslu
Rúsdrekkasøla Landsins skal í allar mátar vera ein nútímans stovnur. Hann skal hava somu eyðkenni sum dygdargóðir serhandlar, har kundarnir kenna seg væl, og dentur er lagdur á dygd og tænastu.
Fremstu ábyrgd at røkka hesum máli hevur leiðslan, ið skal førleikamenna starvsfólkini, samskifta og kunna politisku skipanina um virksemið hjá stovninum og skapa karmarnar um eitt so høgt tænastustig sum gjørligt.
Stimbrandi arbeiðspláss
Høgu málini hjá stovninum seta krøv til starvsfólkini og teirra førleikar. Førleikamenning er besta amboðið at hækka vitanar- og tænastustigið og samstundis besta amboðið til tess at geva starvsfólkum arbeiðsgleði og stoltleika í sínum yrki.
Trivnaður skal eisini tryggjast við at hava eitt gott arbeiðsumhvørvi við góðum hølisligum og arbeiðsligum kørmum.
Vit vilja verða við til at fyribyrgja misnýtslu
Takk fyri at tú sjálvboðin vísir samleikaprógv


text:
Somalia vann sær sjálvræði frá Italia í 1960; men illa gekst at fáa frið í lag í hesum margbroytta landi, sum hevur so ríka søgu at líta aftur á. Í 1991 brast á herviligt borgarakríggj, ið elvdi til ræðuliga hungursneyð, og at Somalia varð syndrað stjórnarliga. Mangir somaliar eru flakkfólk, sum fara víða um í hesum karga og turra landi eftir beiti og vatni við kamelum, seyði og geitum sínum.
Síðan borgarakríggið brast á, hava túsundtals somaliar búð í flóttafólkalegum, har tryggari er at vera, og teir fáa mat og tak yvir høvdið. Men bardagarnir gera, at ilt er at fáa neyðhjálpina úr útheiminum fram til fólkið. Um ein mió. flóttafólk eru í grannalondunum, og tey fara valla heim aftur, fyrr enn friður er fingin í lag.
Mogadishu er høvuðsstaður í Somalia og týdningarmesti havna- og handilsbýur í landinum. Ólíka byggilistin endurspeglar søgu landsins. Arabar búsettu seg her í 9. øld, og landið gjørdist evropeiskt hjáland fyrst í 20. øld.
Mong konufólk í Somalia ganga í bummullarkjóla, guntimo, hann líkist sari, og í sjali, garbasaar. Hóast Somalia er muslimskt land, er ikki siður har, at konufólk hava slør niður fyri eyguni.
Í Landnyðringsafrika eru londini Egyptaland og Sudan, bæði oyðimarkarlond, sum fáa vatn úr Nilá, og Hornið í Afrika, nevnt soleiðis, tí at tað líkist einum dýrahorni. Her eru londini Somalia, Djibuti, Etiopia og Eritrea, øll fýra av fátækastu londum í heiminum. Landamørkini ímillum londini eru sett í 20. øld og fylgja teimum mørkum, sum gomlu hjálandaveldini settu. Mong fólk í hesum londum eru flakkfólk, liva av fenaði og geva sær als ikki far um landamørkini, tá ið tey fara sínar longu leiðir at leita eftir beiti til dýr síni.
Arbeiðshátturin í landbúnaðinum í hesum londum er fyri tað mesta gamal og amboðini einføld, t.d. er enn vanligt at nýta hakkara og akurknív. Træplógvið, ið neyt draga, er lætt og kann verða borið ímillum spjøddu akrarnar. Men plógvið vendir bara tí ovastu moldini, so at tøðini fara ikki djúpt niður. Eftir fáum árum er jørðin útarmað
Seinastu árini hevur kríggj verið í Somalia, Sudan, Etiopia og Eritrea. Eritrea sleit frá Etiopia eftir 20 ára borgarakríggj. Túsundtals eritreisk konufólk bardust saman við monnunum í frælsiskrígnum ímóti Etiopia, mong teirra vóru yvirmenn í herínum. Somalia er syndrað av kríggi ímillum ættir, sum hava stríðst sínámillum um valdið. Í Sudan kríggjast arabiskir muslimar fyri norðan og afrikonsk fólk fyri sunnan, ið ikki eru muslimar.
Longsta á í heiminum, Nilá, rennur úr Viktoriuvatni í Kenja og norður ígjøgnum Sahara og út í Miðjarðarhav. Hon rennur ígjøgnum Etiopia, Sudan og Egyptaland. Úr ánni fæst drekkivatn, vatn á akurlendið og fiskur. Áin er eisini væl umtókt ímillum ferðafólk. Tey sigla niðan eftir ánni í ferðamannaskipum ella seglbátum, nevndir felucca, at síggja mongu fornminnini í Egyptalandi.
Hvíta Nilá og Bláa Nilá renna saman við Kartoum í Sudan og verða Nilá. Hvíta Nilá bugar seg møk norður ígjøgnum Sudd, ið er ovurstórt sevmýrílendi í Sudan, og har er satt fuglameingi, t.d. storkur, hegri og pelikanur. Bláa Nilá rennur úr Tanavatni. Hon rennur ígjøgnum Etiopiahálendið, har mangar áir renna í Bláu Nilá úr fjøllunum.
Á markinum ímillum Sudan og Egyptaland rennur Nilá í Nasservatn, sum er ímillum størstu byrgdu vøtn íheiminum. Nasservatn varð til, tá ið Aswanbyrgingin við norðurendan á vatnnum varð bygd. Norðan fyrí Aswanbyrgingina rennur Nilá ígjøgnum oyðimørk, men lendið báðumegin ánna er dyrkað.
Stórir landspartar í Landnyrðingsafrika hava verið meint raktir av turki og hungursneyð seinastu árini. Í 1984-85 var ræðulig hungursneyð í Etiopia. Hon stóðst av, at turkur, kríggj og bráður fólkavøkstur komu í einum. Stórt hjálpartiltak varð sett í verk, og ein av høvuðsstuðlunum var vælgerðarfelagsskapurin Band Aid, sum popp-stjørnur stovnaðu.
Kelda: Heimsins lond. Bókadeild Føroya Lærarafelags og Føroya Skúlabókagrunnur. Tórshavn 1999.
Høvuðsstaður:
Mogadishu
Vídd: 637.657 km2
Fólkatal: 9.832.017
Alment mál:
somaliskt, arabiskt
Átrúnaður:
islam 99% kristindómur 1%
Stýrirlag:
skiftisstýri
Gjaldoyra:
somaliskur shillingur (SOS)


text:
Sum tit kunnu lesa her á ssf.fo, so eru listarnir yvir føroysk met nú dagførdir. Tað er Reidar Simonsen sum í samráð við svimjinevndina hevur dagført listarnar. Tvs. listarnir á sjálvari SSF heimasíðuni eru ikki dagførdir enn, men Reidar hevur lagt teir røttu listarnar her á susvim.com.
8 thoughts on “SSF metlistarnir dagførdir (!!)”
-
Gott at hava nakað at halda seg til
-
Høgni Miné-Rasmussen
Ja, eg síggji at tað mesta er dagført har, men av einari ella aðrari grund eru 200IM og 400IM metini hjá mær frá bólki.4 ikki við?
Hvat ger man við tað ? Eg haldi heilt bestemt at Eivind kannaði tað onkuntíð, men okkurt um at tey vóru ikki at finna ? Og eg eri 100% sikkur uppá at vit lótu met-seðlarnar inn til tað kappingina í Vági :p
-
Høgni Miné
Ja, eg síggji at tað mesta er dagført har, men av einari ella aðrari grund eru 200IM og 400IM metini hjá mær frá bólki.4 ikki við?
Hvat ger man við tað ? Eg haldi heilt bestemt at Eivind kannaði tað onkuntíð, men okkurt um at tey vóru ikki at finna ? Og eg eri 100% sikkur uppá at vit lótu met-seðlarnar inn til tað kappingina í Vági :p
-
Vit vóru til dåm í juni 2007 við nøkrum gentum úr bólki 2, har ein genta setti 2 met, eitt í 100 bringu, og eitt í 200frí, tað er heldur ikki við, meti í bringu forbetraði hon heili 10sek minnist eg ratt, keðeligt tað er ikki við..
metseðlarnir blivu sendir inn ..
-
“Gentan” sum tosan er um, er Turið frá Reka. Hon svam við tíðini 2:34.64 í 200 m frí, og er tað ein betran uppá eitt gott sekund (2:35.99). Annars var tað í 200 m bringu, hon tók smá 10 sek. av gamla metinum hjá Eyðbjørg Robertson (3:23.66), og ikki í 100 m bringu. Turið svam við tíðini 3:14.73. Tað skal sigast at metini eru send inn til SSF heili tvær ferðir, og einki hendur.
Eisini skal nevnast, at fleiri nálatíðir eru sendar inn til SSF (eisini tvær ferðir), og einki svar. HETTAR ER OV VÁNALIGT SSF!!!!
-
Síðan august í fjørð hevur Kári J. á Høvdanum betra um síni føroysku rygg met seks ferðir…. eru mínar fráboðanir blivnar vekk, oder was?
-
Síðan august í fjørð hevur Kári J. á Høvdanum betra um síni føroysku rygg met seks ferðir…. eru mínar fráboðanir blivnar vekk, oder was?
-
Vegna mjørka, so kom brevdúgvan við met fráboðanum ikki fram 🙂
Ejj.. álvaratos, Reidar er farin í gongd við tað, og okur vita allir at einki er gjørt við met síðan 1764, so tað tekur tíð hjá Hr. Simonsen at fáa alt uppá pláss, okur mugu so bara hjálpa til 😉


text:
Judaspengarnir enda eisini hjá Sveini
Dan Klein --- 15.06.2015 - 08:52
Nú royna móttakararnir av judaspengunum frá donsku stjórnini at verja seg sum frægast, og fyrsta offur í hesum stríði er sannleikin.
Sveinur Tróndarson, ábyrgdarblaðstjóri á Dimmalætting, smæddist heldur ikki burtur í so máta, tá hann var í kringvarpinum og skuldi leggja avrik Sjálvstýrisfloksins á vágskálina. Hann er jú ein av teimum, sum fær nakað burtur úr hesum stjórnarstuðli. Hóast eg ókeypis fyri Dimmu havi skrivað har eftir førimuni, segði hann mær, at nú val var útskrivað, fekk eg bert innivist móti lýsingargjaldi, so tað er har, judaspengarnir enda.
Men sum journalistur átti hann at kanna sínar keldur, eisini tær frá nitiárunum, áðrenn hann fer út við lygnum.
Tað hann segði her um uttanflokkalistan, var ikki í samsvari við sannleikan.
Hann segði, at tað var fullkomuliga ókeypis fyri meg at siga, at eg ikki skuldi taka við stuðli frá donsku stjórnini. tí tað kundi ikki koma upp á tal, at eg fekk so nógvar atkvøður, at eg kundi fáa nakað yvirhøvur.
Men 21. september 1994 var fólkatingsval, og uttanflokkalistin við Zakariasi Wang sum einasta valevni fekk 1131 atkvøður. Beinanvegin fekk eg bræv frá stjórnini um, at hetta gav mær rætt til at fáa floksstuðul. Einki hevði eg hoyrt um hetta fyrr, so eg hellt, at málið var vert at kanna og uppgav teimum eitt kontunummar. Beinanvegin komu 943 krónur inn á kontuna. Árið eftir fekk eg bræv um at eg skuldi søkja av nýggjum og geva eina frágreiðing um hvat ið stuðulin fyri 1994 var nýttur til. Samstundis lá á ljóðí, at stuðulin fór at vaksa almikið. Nú hevði eg fingið nóg mikið at vita, og gav Norðoya Sparikassa boð um at senda stjórnini ein kekk upp á hesar 943 krónurnar. Teir tóku móti kekkinum, men vóru ørkymlaðír og vildu hava meg at greiða frá, hví eg hevði sent teimum pengarnar, men tað hirdi eg ikki at svara teimum.
Tá Sveinur veit so væl, at hetta var ókeypis fyri meg, so kundi hann hóskiliga kanna keldurnar. Har hevði hann sæð, at um eg hevði tikið við hesum stuðli, hevði myndin verið henda:
1994: 943,00 kr
1995: 5.655,00 kr
1996: 22.054,00 kr
1997: 22.620,00 kr
1998: 23.185,50 kr
Sosatt hevði eg kunna fingið 74.458 krónur í judasarpengum hesi árini, og hevði kunna leskað fleiri fjølmiðlamenn fyri at virka fyri áhugamálunum hjá donsku stjórnini. Vit skulu minnast til, at teir sum guldu Judasi fyri at svíkja sín harra og meistara, gjørdu tað tí tað var í teirra áhuga at fáa Judas at svíkja. At nakar sum hevur fosturlandsalsk í barmi vil vera við til slíkt er vamlisligt, men fjølmiðlamenn halda helst at pengar lukta ikki. Teir, sum annars skuldu verið varðhundar hjá almenninginum fyri at berjast ímóti korruptión, trýsta eyguni fast aftur fyri tí grovastu korruptión, sum hugsast kann: í stríð við sjálvan sambandssáttmálan at lata eitt annað ríki keypa sær stuðul frá nøkrum av landsmonnum okkara.
Zakarias Wang=


text:
Musikkskúlalógin tekur ávirkan frá lærarunum
Musikklærarafelagið harmast um, at Løgtingið við nýggju musikkskúlalógini ikki hevur valt at taka áheitanirnar hjá felagnum til eftirtektar.
Við lógini avloysir eitt námsfrøðiligt ráð lærararáðið, sum er í Tórshavnar Musikkskúla í dag. Fýra musikkskúlar uttan fyri Havnina fáa nú álagt at hava eitt námsfrøðiligt ráð uttan at hava havt nakað lærararáð áðrenn. Í námsfrøðiliga ráðnum er skúlastjórin formaður, og hetta flytur ávirkanina frá lærarunum til skúlaleiðslurnar. Tað er sera óheppið. Hetta er ikki arbeiðssetningurin í lógarsmíðnum, ið var at gera verandi vælvirkandi praksis til lóg.
Lærararáðið í Tórshavnar Musikkskúla hevur virkað væl, og Musikklærarafelagið er ikki vitandi um, at ynski hevur verið um at broyta skipanina við lærararáðum. Tað tykist, sum at Mentamálaráðið við hesi lóg hevur lánt partin um námsfrøðiligt ráð frá fólkaskúlalógini, samstundis sum tað hevur valt partin við skúlastýrið frá.
Úrslitið er, at lógin styrkir leiklutin hjá lokalu skúlaleiðsluni, og lærararnir hava bert ein viðfáning av tí ávirkan, sum teir høvdu frammanundan.
Felagið saknar grundgevingar fyri at broyta eina vælvirkandi skipan og hevði vónað, at Løgtingið tók hoyringarsvarið til eftirtektar. Vit heita nú á Føroya Løgting um at laga tað so, at musikkskúlarnir fáa skúlastýri, so at javnvág aftur kemur í musikkskúlaskipanina. Skúlastýrið skal vera mannað av tveimum valdum foreldrum, einum læraraumboði, einum umboði fyri kommunustýrið og skúlastjóranum, ið er skrivari.


text:
8. Mars 2006
Í sambandi við alheims kvinnudagin 8. mars skipar Kvinnufelagið í Havn fyri pallborðsfundi í Sjónleikarhúsinum í Havn. Evnið á fundinum verður "Kvinnur í politikki - hvussu fáa vit fleiri kvinnur valdar í Løgtingið og í bý- og bygdaráðini?"
Skráin sær soleiðis út:
- Kvinnubuffét á Hafnia frá kl. 17, sí nærri skrá/bílegging á www.hafnia.fo
- Kl. 19.30 byrjar tiltakið í Sjónleikarhúsinum, vælkomudrykkur og brellbitar (snacks) í forhøllini
- Tónleikur: Mia Káradóttir, floytu og Heiðrun Petersen, violin
Við pallborðið sita:
- Lisbeth L. Petersen, løgtingskvinna
- Gunn Joensen, fyrrv. borgarstjóri í Vestmanna
- Malan Helgadóttir, bygdarráðslimur
- Bjørg Jacobsen, skrivari hjá Javnstøðunevndini
- Helena Dam á Neystabø, fyrrv. landsstýris- og løgtingskvinna
- Annita á Fríðriksmørk, løgtingskvinna
- Birta Biskopstø, forkvinna í Kvinnufelagasamskipan Føroya (KSF)
Orðstýrari verður Karin Kjølbro, nevndarlimur í Kvinnufelagnum og fyrrv. løgtingskvinna.
Skemt við Marjun í Kálvalíð
Kostnaður:
- Tiltakið í Sjónleikarhúsinum, 100 kr.
- Kvinnubuffét á Hafnia, 250 kr.
Øll eru hjartaliga vælkomin
Kvinnufelagið
Í samband við altjóða kvinnudagin 8. mars varpar Amnesty International, Føroya deild, ljós á kvinnur og vápnaðan harðskap.
Amnesty luttekur í forhøllini við kunningarbási og savnar saman myndir til Control Arms átakið.


text:
Dancenter
Við risastóra úrvalinum av yvir 7.000 summarhúsum, er DanCenter størsti veitari av summarhúsum í Danmark. Flestu summarhúsini hava høga góðsku og liggja á góðari staðseting. Ert tú í góðari tíð, so finnur tú heilt sikkurt okkurt til tín tørv.
Niðanfyri kanst tú leita eftir Dancenter summarhúsum og bíleggja.
FriFerie
Leitar tú eftir einum frítíðarstaði longur suðuri hevur FriFerie samstarv við frítíðarstøð í øllum Evropa og Danmark. Vit hjálpa tær fegin at finna júst tað stað, ið nøktar tín tørv. Les meira á friferie.dk


text:
Útbúgvingar á Søgu- og samfelagsdeildini.
Á Søgu- og samfelagsdeildini hava vit í løtuni 3 bachelorútbúgvingar, eina í søgu og tvær innan samfelagsvísindi, ávikavist “sosialvísind og samfelagsplanlegging” og “politikkur og umsiting” (stjórnmálafrøði). Talan er um nýggjar útbúgvingar, har tey fyrstu lesandi verða liðug á sumri 2013.
Útbúgvingarnar eru á altjóða stigi og fylgja leistinum í europeiska Bologna-sáttmálanum. Útbúgvingarnar geva tí eisini atgongd til víðari lestur á universitetum uttanlanda.
Vilt tú vita nærri um hvat Bologna-sáttmálin er fyri nakað, so trýst her.
At lesa á Søgu- og samfelagsdeildini
Forvitni, opinleiki og kritisk tilgongd skal vera drívmegin í okkara útbúgvingartilboðum. Á SSD hava vit tí bygt upp nakrar bachelorútbúgvingar, sum byggja á ein tvørvísindaligan tematiskan leist við praktiskari orientering, har fleiri vísindaligar disiplinir innganga.
Vit hava valt hendan leistin, tí vit trúgva uppá, at hetta bæði gevur góðar fakligar førleikar, men eisini tí tað passar inn í tann kunnleikatørvin sum er á føroyska arbeiðsmarknaðinum, tvs. eftirspurningur eftir fólki, sum duga at hugsað í heildum, men samstundis megna reiðskapini og førleikarnar til analytiska dýbd. Somu dygdir hava eisini stórt virði á altjóða arbeiðsmarknaðinum.
Útbúgvingar okkara eru skipaðar soleiðis, at tvey tey fyrstu árini í stóran mun eru felags fyri øll lesandi, t.e. eitt støðisnám. Endamálið við hesum báðum fyrstu árunum er, at geva teimum lesandi eitt grundleggjandi innlit í teori og metodu, umframt at tey læra sjálvstøðugt arbeiðslag, hetta eitt nú við stórum denti á projektarbeiði sum læruform.
Triðja árið (bachelorárið), er serstakt fyri viðkomandi útbúgving, har tey lesandi fara undir eina byrjandi spesialisering.
Stutt lýsing av innihaldinum í okkara bachelorútbúgvingum:
Upptøkukrøv og umsóknarblað
Fyri at sleppa inn at lesa á Søgu- og samfelagsdeildini krevst miðnámsprógv. Til upptøkuna í 2013 vórðu øll sum luku minstakrav, sum er gymnasielt miðnámsprógv upptikin. Eisini ber til at koma inn eftir sonevndari kvotu 2 skipan. Umsóknarbløð og nærri treytir fyri upptøku kunnu síggjast við at trýsta her.
Nærri kunning um upptøku 2016 her
Útbúgvingar á Søgu- og samfelagsdeildini.
Á Søgu- og samfelagsdeildini hava vit í løtuni 3 bachelorútbúgvingar, eina í søgu og tvær innan samfelagsvísindi, ávikavist “sosialvísind og samfelagsplanlegging” og “politikkur og umsiting” (stjórnmálafrøði??). Talan er um nýggjar útbúgvingar, har tey fyrstu lesandi verða liðug á sumri 2013. Útbúgvingarnar eru á altjóða stigi og fylgja leistinum í europeiska Bologna-sáttmálanum. Útbúgvingarnar geva tí eisini atgongd til víðari lestur á universitetum uttanlanda.
Tú kanst lesa nærri um okkara bachelorútbúgvingar við at trýsta her.
Vilt tú vita nærri um hvat Bologna-sáttmálin er fyri nakað, so trýst her.


text:
Hetta var greinin 7. juli 2010:
Ašrastašni er loyvt at veiša Canadagęs ķ tķšini frį 1. september til 31. januar og hildiš veršur eisini, at Canadagęsnar kunnu gera óbótaliga stóran skaša į grųšina ķ februar mįnaša og koma gęsnar tį undir villini fuglur, sum kann veišast. Okkara lóggįva er heilt ųšrvķsi snikkaš til, viš taš, at villini fuglur er frišašur.
Fyri fleiri bųndur og onnur viš hevur taš stóran tżdning fyri landbśnašin, at so mikiš av strįfóšur kann fįast, sum yvirhųvur gjųrligt. Eitt taš stųrsta ašalmįli ķ fųroyska landbśnašinum er, hvussu vit fįa nóg mikiš av strįfóšur. Gaman ķ ber til at innflyta nakaš til tųrvin, men gongda leišin mį vera, at vit megna at dyrka til egiš brśk, so fķggjarligur samanhangur eisini kann fįast ķ raksturin av landbśnašinum. Fyri fleiri hevur taš tķ avgeršandi tżdning fyri brśkiš, at nóg mikiš fęst av strįfóšri viš egnari framleišslu.
Taš er her, at ein hóttan tykist koma frį villini fugli, sum ķ stórum flokkum koma til Fųroya og eftir lķtlari lųtu kunnu oyša eitt gott dyrkilendi. Myndina av Canadagęsnum er tikin heima į Sandi į Sandaflųtum av Terja Dalsgaard (http://www.sandportal.fo/
) og vķsir okkum bert, hvussu eitt gott dyrkilendi kann verša hótt. Onkur bóndi roynir sjįlvur at reka av bųnum, men taš er til fįnżtis, tķ gęsnar flyta seg bara undan so hvųrt og seta seg sķšani aftur. Taš er eisini umrįšandi fyri bųin, at hann fęr friš, so grasiš fęr friš at vaksa og tķskil ber ikki til, at fólk viš ella uttan hjįlpitól feršast ov nógv į bųnum fram til slįtturin.
Helst er tķšin komin til at umhugsa ašrar loysnir, sum t.d. at loyva įvķsum fólkum t.d. einum bónda ella brśkara, at skjóta Canadagęs ķ tķšini tį bųurin skal hava friš.


text:
Eirikur Lindenskov 16.05.2018 (16:14)
Privat kunnu gera sending fyri Kringvarpið
Kringvarp Føroya bjóðar nú alment út arbeiðið at gera eina útvarpssending um vikuna um føroyskar miðlar. Talan er um nýggja sending, sum hevur arbeiðsheitið »Pressan«.
Í lýsing á heimasíðuni hjá Kringvarpinum sigur Kringvarpið soleiðis um krøvini til tann pesónin ella ta fyritøkuna, sum bjóðar seg fram at gera sendingina:
– Sum nakað nýtt bjóðar KVF við hesum framleiðsluna av eini útvarpssending alment út til persónar og fyritøkur við røttu førleikunum at átaka sær fyri eitt fast gjald fyri hvørja sending.
Talan er um nýggja útvarpssending í vetrarskránni 2018/19, sum vikuliga skal viðgera allan tíðindaflutning í Føroyum. Niðanfyri er ein nærri lýsing av sendingini og útboðnum.
Arbeiðsheiti: Pressan
Miðil: Útvarp/heimasíða
Hvat: Ein vikulig útvarpssending í vetrarskránni 2018/19, t.e. frá 1. september 2018 til 1. juni 2019.
Longd: 55 minuttir.
Innihald: Áleið 25 minuttir frammanundan framleitt innihald og 30 minuttir beinleiðis kjak við skiftandi panelluttakarum.
Játtan: 5000 kr. pr. sending
Staðseting: Aktuelt, Kringvarp Føroya
Redaktionel ábyrgd: Aktuelt
Kravið er, at tann sum átekur sær uppgávnuna er úbúgving journalistur og hevur minst trý ára royndir á tíðindaredaktión.
Sendingin skal viðgera tíðindini í vikuni og týðandi rák í journalistikki. Stríðið millum journalistar, lobbyistar, spunasmiðir og politikarar um, hvør skal definera veruleikan er harðari enn nakrantíð áður. Lesarar, lurtarar og hyggjarar vera í dag undirdíktir í mótsigandi tíðindum, tíðindaskrivum, facebooknotum og beinleiðissendingum (facebook Live, youtube os.fr.).
– Tíðindamiðlar eru regluliga fyri atfinningum – bæði frá øðrum tíðindamiðlum og frá makthavarum, sum við sosialum miðlum í dag kunnu velja journalistar og miðlar frá, tí teir hava fleiri lesarar á egnum profilum enn tíðindaportalar hava.
– Verturin á sendingini skal við kønari fakligari hond leiða lurtaran gjøgnum tíðindameldurin og avdúka vánaligan journalistikk, spuna, følsk tíðindi og marknaðarføring dulklødd sum tíðindi.
– Umframt sjálva útvarpssendingina skal tilboðsgevarin gera eitt reyp ella ein brellibita um komandi sendingina, sum kann sendast í 1-2 dagar frammanundan. Eisini skal ein stutt lýsing í teksti gerast av sendingini hesa vikuna, sum kann leggjast á sosialu miðlarnar.
Kringvarpið skrivar, at eftir ætlan verður sendingin send fríggjadag fyrrapart, men tað er møguligt at broyta hesa ætlan, um ynski er um tað.
Sendingin skal vera í samsvari við grundvirðini fyri journalistikki í Kringvarpi Føroya.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Landsstýrismaðurin í uttanríkis- og vinnumálum, Poul Michelsen, hevur í dag fingið handað álitið Sjóvinnupolitikkur 2017, ið er eitt tilmæli um eina maritima strategi fyri Føroyar.Eftir áheitan frá Reiðarafelagnum fyri Farmaskip setti landsstýrismaðurin í januar 2016 ein arbeiðsbólk at dagføra sjóvinnupolitikkin
Og hann hevur svarað mær: "Náði mín er tær nóg mikið; tí at mátturin verður fullkomin í máttloysi." Nógv heldur vil eg tí fegin rósa mær av máttloysi mínum, fyri at máttur Krists má taka sær búgv hjá mær.
2. Kor 12,9
"Tað er ikki støddin, men vøksturin, ið telur"
Einstein


text:
Tríati og sukursjúka
Dan Klein --- 01.05.2018 - 06:53
Deildin fyri Arbeiðs- og Almannaheilsu fyllir í hesum døgum tríati. Vit fara at hátíðarhalda tað við at koma við góðum tíðindum til Føroya fólk: Títtleikin av typu 2 diabetes ella gamlamanna sukursjúku er áleið tann sami sum í hinum Norðanlondunum og lægri enn miðaltøl fyri heimin allan sambært WHO – nevniliga 6,6 % av teimum millum 20 og 79 ár hava diabetes í Føroyum. Sambært okkara kanningum veit bert ein triðingum av teimum, sum hava sukursjúku í Føroyum enn ikki av tí og søkja sær tí ikki heiliráð – og hetta er ein minni partur av fólkinum enn aðrastaðni.
Vit á deildini hava nú í fleiri ár kannað fólk fyri sukursjúku. Eini 5.000 fólk eru vorðin kannað í ymiskum granskingarverkætlanum. Ein av hesum kanningum er júst vorðin almannakunngjørd í vísindatíðarriti, og hon er umrødd niðanfyri.
TÍTTLEIKIN AV TYPU 2 DIABETES OG PREDIABETES Í FØROYUM
Vísindalig grein um títtleikan av typu 2 diabetes og prediabetes í Føroyum er júst útkomin í tíðarritinum Diabetes Research and Clinical Practice.
Í 2011-2012 vórðu 1772 føroyingar í aldrinum 40-74 ár kannaðir fyri typu 2 diabetes (gamlamanna diabetes). Íalt høvdu 169 (9,5%) luttakarar sjúkuna, harav 6,5% vóru staðfestir undan kanningini og 271 (5,3%) høvdu prediabetes (fordiabetes). Títtleikin, staðfestur undan kanningini, er samsvarandi við tøl úr hinum Norðanlondunum.
KANNINGIN
Í 2011 og 2012 gjørdi Deildin fyri Arbeiðs- og Almannaheilsu eina umfatandi tvørskurðskanning av typu 2 diabetes (á mannamunni ofta nevnd ‘gamlamanna sukursjúka’) í Føroyum. Í alt vórðu 2186 tilvildarligir føroyingar í aldrinum 40-74 ár bodnir at luttaka, sum vóru heili 11% av øllum føroyingum í hesum aldursbólki, og 1772 játtaðu at koma og gjøgnumførdu kanningina.
Typa 2 diabetes verður staðfest við blóðroynd, men ofta skal hetta kannast neyvari við fleiri blóðroyndum, áðrenn diagnosan er greið. Í hesi kanning varð blóðsukrið mált tríggjar ferðir hjá nøkrum luttakarum, áðrenn endalig støða varð tikin til, um viðkomandi hevði typu 2 diabetes. Nakrir luttakarar høvdu typu 2 diabetes frammanundan kanningini, og taldu tey við í endaliga úrslitinum.
Við fyrstu blóðroynd varð mált blóðsukur og HbA1c (millum fólk ofta nevndur ‘slatriprøvin’ – HbA1c vísir, hvussu blóðsukrið hevur ligið síðstu 8-12 vikurnar). Frískir luttakarar høvdu bæði lágt blóðsukur og lágt HbA1c; hesi komu ikki til fleiri kanningar. Allir aðrir luttakarar komu til næsta kanningarstig. Blóðsukrið varð mált á fastandi hjartað, og síðan fingu hesi ein sera søtan sukurløg at drekka – rópt sukurløðsla. Tveir tímar seinri varð nýtt blóðsukur mált. Vóru virðini lægri enn eitt vist, varð prediabetes (ella fordiabetes) staðfest. Tey, sum høvdu sukurvirði yvir eitt vist, vórðu so boðin til eina triðju kanning.
Somuleiðis sum til aðru kanning, varð blóðsukrið mált á fastandi hjarta, sukurløgur drukkin og nýtt blóðsukur mált eftir tveir tímar. Blóðvirði undir sama marki sum til aðru kanning staðfesti prediabetes. Teir luttakarar, sum aftur hesaferð høvdu virði omanfyri markið, fingu staðfest typu 2 diabetes.
Harumframt svaraðu luttakararnir einum spurnablaði um lívsførslu, ættarbregði fyri diabetes, heilsuviðurskifti, arbeiði og útbúgving og um kostin. Hetta eru spurningar, sum kunnu hugsast at hava samband við vandan fyri diabetes. Eisini vórðu luttakarar við typu 2 diabetes likamskannaðir fyri møgulig árin av sjúkuni og lótu blóðroynd til kanningar fyri dálkingarevni.
TÍTTLEIKIN Í FØROYUM OG AÐRASTAÐNI
Íalt høvdu 169 (9,5%) luttakarar typu 2 diabetes, av hesum vórðu 53 (3%) staðfest í kanningini og 271 (15,3%) høvdu prediabetes, tað vil siga at næstan ein fjórðingur av øllum í kanningini høvdu ov høg blóðsukurvirði. Kynsbýtið var soleiðis, at 13% av monnum og 6% av kvinnum høvdu diabetes og 16% av monnunum og 15% av kvinnunum høvdu prediabetes. Títtleikin øktist við aldri, so góð 4 ferð fleiri vóru í elsta aldursbólki (70-74 ár) í mun til ynskta í aldursbólki (40-44 ár).
Í fyrsta umfari sýnast føroysku tølini nakað hægri enn í hinum Norðanlondunum, uttan í Grønlandi, har títtleikin er á leið tann sami, fyri sama aldursbólk. Kanningarháttur og aldur á luttakarum ávirka úrslitini. Í Danmark hava 5,7% diabetes, í Norra 3,8% og í Svøríki 3,5%. Hesi tøl koma frá diabetes- og reseptskrásetingum, tað vil siga, at títtleikin umboðar bert fólk, sum longu eru í skipanini í øllum aldri. Í føroysku kanningini vóru 6,5% staðfest undan kanningini, havast skal í huga, at hesir luttakarar vóru millum 40-74 ár. Eftirsum títtleikin økist við aldri er sera sannlíkt, at okkara tøl høvdu verið lægri, um yngri fólk eisini vóru við í kanningini. Í Suðurevropa hava tey gjørt kanningar, sum líkjast okkara við kanningarbólkum og blóðsukurmátingum, og har líkjast tølini, tó so, har vóru luttakararnir frá 18 árum og eldri. Eingin kanning er so neyvt gjørd sum tann føroyska, tí Suðurevropisku kanningarnar byggja úrslitini á bert eina blóðroynd, meðan okkara úrslit koma frá trimum royndum.
Kanningar úti í heimi vísa, at av skrásettum typu 2 diabetikarum í einum landi, gongur umleið ein helvt afturat, sum ikki vita, at tey hava diabetes. Hetta lutfallið var minni í Føroyum, tí bert ein góður triðingur afturat fekk staðfest sjúkuna, møguliga tí vit hava eina vælvirkandi kommunulæknaskipan, sum finnur tey við sukursjúku.
GREINING
Umframt at títtleikin øktist við aldri, og at fleiri menn høvdu diabetes, so var ikki óvæntað, at yvirvekt, rørsla og kostur eisini ávirkaðu. Ættarbregði er væl kent, serliga í móðurætt. Hægri likamsvekt, tess størri var vandin, meðan rørsla og kostur við grønmeti fyribyrgdu. Hetta sóu vit hjá bæði bólkinum við prediabetes og serliga fyri bólkin, sum fekk staðfest diabetes í kanningini. Hesi høvdu næstan fimm ferð so stóran vanda fyri at verða ovurfeit (BMI ≥ 30,0) í mun til tey frísku, og rørdu seg helvtina av tí, tey frísku gjørdu og ótu helvtina minni grønmeti enn tey frísku. Tey, sum frammanundan vóru diagnostiseraði ið diabetes, sýntust í minni mun at viga ov nógv, tey rørdu seg meir og ótu meira grønmeti í mun til tey, sum fingu staðfest prediabetes og diabetes i kanningini. Diabetes økti eisini um vandan fyri høgum blóðtrýsti og hjartatilburðum. Hetta eru júst somu úrslit, sum kanningar úr øðrum londum vísa. Eitt annað, sum ofta verður ført fram, er sambandið millum diabetes og útbúgving og inntøku, at fólk við lægri útbúgving hava øktan vanda fyri diabetes. Hetta sambandið sóu vit ikki, hvørki fyri útbúgvingarlongd, inntøku ella arbeiði.
Eftir ætlan verður næsta stig at greina úrslitini frá likamskanningunum, umframt at kanna, um dálkingarevni hava árin á vandan fyri at fáa diabetes.
Vit vilja nýta høvið at takka øllum luttakarum hjartaliga fyri tykkara luttøku, , tí uttan tykkum hevði hetta ikki latið seg gjørt.
Tey, sum hava verið við í kanningararbeiðinum, hava verðið: Anna Sofía Veyhe, Jens Andreassen, Jónrit Halling, Philippe Grandjean, Maria Skaalum Petersen, Hildigunn Steinhólm Højgaard, Marita Hansen, Nanna Kallsberg, Sólrun Wardum og Pál Weihe.
Verkætlanin er fíggjarliga stuðlað av Granskingarráðnum, Miljøstyrelsen í Danmark og Statoil Føroyar.
Heilsan
Pál Weihe, yvirlækni og professari
Anna Sofía Veyhe, MPH, PhD
Jens Andreassen, deildarlækni


text:
Sattelittradio er í hondum, niðri undir sæst eitt uppslag úr Jóladimmuni og niðast Carl Malamud, ið uppfann netradio
Millum jólagávurnar í ár var eitt sattelittradio.
Set til streym, finn ein tráðleysan beinara, goym støðina og skrúva frá. So kanst tú lurta eftir øllum heimsins útvarpsstøðum. Eisini teim trimum føroysku.
Tað var Carl, við tí undarliga eftirnavninum Malamud, ið fyrstu ferð sendi útvarp um internetið. Hann lat teldunørdar hittust einaferð um vikuna at tosa um – ja, teldur. Hetta var í 1993.
Árið eftir sendu Rolling Stones eina konsert um internetið við hesi tøkni, sum vit í dag kenna sum netradio. Síðani bleiv vanligt at útvarpsstøðir fóru at senda um netið eisini. Ein tænasta, sum í dag er so útbreidd at hon kann fevna um úrvaldar sjangrur og fastsett tíðarskeið, tá umræður tónleik. Júst til tín smakk.
Mest spennandi í so máta er amerikanska Sirius støðin. Men har skalt tú tekna hald fyri at lurta.
Sum skilst er útvarpsmiðilin í broyting. Stórari broyting. Frá at verða lokali garanturin fyri fólkaræði og talufrælsi, er útvarpið ein undirhaldsmiðil, ið allan tíðina leitar eftir sínum marknaði.
Vit kunnu tosa so nógv vit vilja um almannavarp, public service. Men smámálið føroyskt og dvørgatjóðin Føroyar fer neyvan at gera stórar skreytir í hesari kapping. Í cyberspace er ikki rúm fyri tjóðskaparligum sentimentaliteti, just for the sentiment.
Føroyska fjølmiðlaútboðið um jólini ber heldur ikki boð um stríðsvilja, orku ella evni á hesum øki.
Meðan Kringvarpið liggur í andalopi, kom Jóladimman í hvørt hús. Eina uppslagið helt eg vera so framúr stuttligt og sigandi um fjølmiðlastøðuna í landinum og ikki minst hugmyndina av miðlabrúkaranum, lesaranum, ið rindar fyri tænastuna.
Eg havi ditta mær at avmynda uppslagið í Jóladimmuni omanfyri.
Ovast til vinstru lesa vit um býráðslimir, ið krevja fund og – haldi tykkum fast – fáa fund. Vorðið sum tíðindi. Niðri undir lesa vit um føroysktlærarar, ið ikki duga at lesa. Intresant, men hvar er perspektivið? Høvuðsgreinin, mitt fyri, lýsir innanhýsis stríðið í Kringvarpinum. Allur teksturin, ein grein og eitt bræv, er at lesa aðrastaðni í blaðnum. Niðri undir høvuðsgreinini kunnu vit lesa um at Listaskálin verður útbygdur. Tað veit Grafiski verkstaðurin ikki og hevur tískil onga meining um. Vorðið sum tíðindi. Longst til høgru lutar blaðstjórin, fólkaræðisligi garanturin, út meiri enn triðings milión til tey, ið hava E-kort. Hvør er meiningin og hvar er heilaga vatntætta skottið millum lýsara og redaksjón? At enda hevur løgreglan funnið hasj á fløgvøllinum og kokain í Kvívík. Tað er avgjørt okay sum tíðindi. Men hvar er perspektivið?
Føroyskir fjølmiðlar, prentaðir sum luftbornir, eru so drenaðir fyri innihald, hagreiðing og vinkling, at har er einki at koma eftir. Teir gerast okkum meir og meir óviðkomandi.
Samstundis sum teir hóreiggja sær við pástandinum um at teir eru trygdin fyri fólkaræði, miðlarnir. Teir eru vakthundurin, ið skal fáa maktina at rista í brókunum. Gomorin. Føroyski fjølmiðilin er mest sum brókaleysur, vil eg sum rindari siga.
Skulu ikki øll fáa sær sattelittradio og lurta eftir útlendskum undirhaldi, ið hóskar til hvørja løtu á árinum, so mugu fyrst av øllum redaksjónir og síðani føroyskir politikarar taka sær um reiggj og í verki vísa, hvat teir vilja við einum føroyskum almannamiðili.
Ein sovornan kendu vit einaferð undir navninum Útvarp Føroya. Tá vit í framtíðini fara at sláa hetta orðið upp í føroysku cyberorðabókini, fer at verða sagt: Útvarp, sí undir: fortíð.
Útvarpið, sum ikki longur sendir í prime-time, tað er fríggja-, leygar og sunnukvøld, er farið á fornminnissavn.
Kanska er tað tíðarinnar tonn. Livst, so spyrst.


text:
Latið okkum stovna eitt hjálparfólkafelag
Góðu hjálparfólk
Nú er bjørnin vaknað úr dvala og er klárvaknað.
Latið okkum stovna eitt hjálparfólkafelag.
Á aðalfundinum 03. mars vórðu tvey uppskot løgd fram til broytingar í lógum felagsins. Tað varð atkvøtt og meiriluti var fyri uppskotunum, so nú verður lógin broytt.
Formaðurin skal vera útbúgvin pedagog.
Av fýra nevndarlimum skulu minst tveir vera pedagogar og ein hjálparfólk.
Tað vil siga, at pedagogar nú ALTÍÐ hava meiriluta í nevndini.
Demokratiski rætturin er burtur og diskrimineringin staðfest!
Eg vil takka Jógvan Philbrow, at hann vísti seg sum rættan formann fyri limir felagsins, við at heita á øll um at hugsa seg væl um, tí ”málið” er eymt og øll hava fyri stuttari tíð síðani staðið saman um verkfallið. Hann vísti á, at avleiðingar kunnu standast av atkvøðuni, mælti til at kanna málið nærri og heitti á limir felagsins um at atkvøða nei.
Eg vil eisini takka øðrum, sum komu til orðana og vísti okkum stuðul og virðing. Tit vita, hvørji tit eru.
Nú hevur meirilutin talað og avleiðingin er, at nú er eingin meining í, at Pedagogfelagið umboðar okkum, tí nú hava vit onga ávirkan. Limir felagsins eru ikki javntsettir, men vit gjalda tað sama í limagjaldi sum pedagogar.
Ergo er einki endamál at vera í Pedagogfelagnum!
Dagstovnalógin: §8. stk. 4. sigur, at "Starvsfólkabýtið á dagstovnum skal í minsta lagi vera 2/3 til námsfrøðingatímar og í mesta lagi 1/3 til hjálpafólkatímar. Í serligum førum kann landsstýrismaðurin víkja frá hesum kravi."
Pedagogfelagið bleiv stovnað í 1982, tá vóru bert pedagogar í felagnum. Í 1986 ella 1987 komu fyrstu hjálparfólkini í felagið, og á tí aðalfundinum, bleiv atkvøtt fyri hesi orðingini:
§2. Endamál og virki felagsins er at:
a) virka fyri, at fólk við pedagogútbúgving verða sett í øll størv, hvørs uppgáva er at menna børn og ungfólk, eins og tilkomin, sum hava tørv á pedagogiskari menning.
T.v.s. at endamálsorðingin er at tryggja pedagogar í øll størv!
§ 2. a) er eisini diskriminerandi og ger mismun á limir felagsins!
Hjálparfólkini í Lítlaskógi og Býlingshúsinum í Havn vóru limir í Kommunala starvs- og tænastamannafelagnum.
Fyrst í 1990´unum fekk Pedagogfelagið samráðingarrættin vegna okkum hjálparfólk, og tað merkti fyri meg, at eg fór uml. 1.200 kr. niður í løn um mánaðin og tryggingin minkaði. Tá vóru tað vit hjálparfólk, sum fingu 1 ½ tíma fyri 1 tíma, tá fundur var um kvøldið, og aftaná kl. 21 fingu vit 2 tímar fyri 1 tíma.
At tvinga okkum niður í løn og alt annað omaná gjørdi, at tað gav onga meining at vera limir í Pedagogfelagnum, men vit høvdu einki val, tí Pedagogfelagið fekk sum sagt samráðingarrættin!
Einki annað felag ger mismun á ella rættari sagt diskriminerar sínar limir.
Gjørd ger fær onga vend. Eftir 03. mars hava vit onga ávirkan í Pedagogfelagnum. Argument sum at ”tað ikki er persónligt”, at pedagogar hava ”lisið í so og so nógv ár”, hava ”námsfrøðiliga útbúgving” og at ”Felagið eitur Pedagogfelagið” o.s.fr., hesi kunnu als ikki rættvísgera eina avgerð um at seta demokratiið til viks.
Er hetta rættur pedagogikkur, so lekur álvarsliga ímillum teori og praksis! Einasta endamál við at hava okkum í felagnum hereftir er, at vit uttan ávirkan kortini skulu gjalda rokningina fyri verkfallið.
Góðu hjálparfólk. Nú er tíðin komin at fara úr felagnum og taka samráðingarrættin við okkum, so vit kunnu stovna okkara egna felag!
So latið junglutrummurnar fara í gongd.
Á Facebook er stovnaður ein bólkur sum eitur "Hjálparfólk kjakast".
Við vón um at vit fjølment skipa okkara egna felag og standa saman.
Takk
Birthe Didriksen


text:
Sløkkilið
Mong ár áðrenn verandi Sunda kommuna gjørdist veruleiki var samstarv í Sundalagnum um eitt felags sløkkilið. Sløkkiliðið hevur støð á Oyrarbakkanum, nærhendis brúnni um Streymin, við allari neyðugari útgerð.
Eisini er lokal sløkkiútgerð við Gjógv, í Tjørnuvík, í Haldórsvík og í Hósvík.
Virkandi sløkkiliðsleiðari og brunaumsjónarmaður er Mikkjal Hansen, tlf. 297229. At sløkkiliðnum eru knýttir 17 menn. So at siga allir eru roykkavarar.
Tá boðað verður frá eldsbruna ella øðrum, sum sløkkilliðið verður sent til, eiga fólk at venda sær til telefon nr. 112 (neyð og hjálp).


text:
Tað er skilagott at tosa við bankan tíðliga í tilgongdini, tá tú umhugsar at gera eina iløgu í fasta ogn. So kanst tú sleppa undan at brúka nógva orku uppá ein dreym, sum ikki kann ganga út.
Bankin metir um, hvørjar møguleikar tú hevur, og hvat ber til hjá tær fíggjarliga. Sagt við øðrum orðum: Bankin sigur tær, hvussu nógv tú kanst lána.
Tað hevur nevniliga stóran týdning, at tú ikki hevur ov stóra skuld í mun til tína inntøku. Flestøll orka at vera sperd fíggjarliga í styttri tíð. Men yvir longri tíð gerst hetta ov tungt.
Eini góð ráð eru, at tú gert tær nakrar tankar um, hvat tú skalt hava ráð til í gerandisdegnum. Tú skalt hava ráð at liva, tí talan er ikki um eina stutttíðaríløgu. Hetta er nógv ár fram í tíðina. Summi ynskja at hava møguleika til at ferðast, onnur ynskja okkurt annað.
Dømið er eitt lán á 2.200.000 kr,
har eginfíggingin er ávikavist. 0 kr og 10% (220.000 kr.)


text:
Agnar Frederiksen
22.01.2018 - 03:30
Ítróttur > Ítróttur > Amerikanskur fótbóltur
Philadelphia Eagles hevur í nátt tryggja sær pláss í ársins Super Bowl-dysti við knúsandi 38-7 sigri á Minnesota Vikings. Eagles vann sera sannførandi á heimavølli, og skal tí til Minneapolis; til heimavøllin hjá Vikings, um tvær vikur at spæla Super Bowl.
Vikings byrjaði dystin sera væl við at skora touchdown, fyrstu ferð liðið hevði bóltin. Tað var Case Keenum, ið kastaði til Kyle Rudolph. Men næstu ferð Vikings hevði bóltin, kastaði Keenum bóltin i hendurnar á verjuleikaranum hjá Eagles, Patrick Robinson. Hann rann inn til eitt touchdown fyri Eagles, og so var 7-7. Hetta setti heimaliðið av álvara í gongd, og bæði verjan og álopið spældu framúr. Í hálvleikinum var 24-7, og Eagles skoraði so tvær ferðir í 2.hálvleiki: Eitt touchdown í 3.fjórðingi, og eitt í 4.fjorðingi.
Vikings steðgaði hinvegin fullkomiliga upp. Liðið fekk ikki stig aftur í dystinum. Keenum og co. fingu ikki spælið at koyra ímóti sera fysisku Eagles-verjuni, og tá útiliðið kom í góðar støður kom einki burtur úr. Verjan hjá Vikings hevur verið sterk alt árið, men í nátt megnaði vikingarnir als ikki at stegða flúgvandi ørnunum ur Phiadelphia.
Quarterbackurin hjá Eagles leikti ein sera góðan dyst. Tá Carson Wentz gjørdist skaddur í desember, varð ivi sáddur um, hvussu Eagles nú fóru at standa seg. Sjálvt um Eagles vann flest dystir í NFL í grundspælinum, og liðið hevði heimavøll seinasta vikuskifti og í nátt, so var mótstøðuliðið í báðum førum favorittur. Men Nick Foles vísti í kvøld klassa. Hann var ísakaldur, og kastaði millum annað trý framúr touchdowns. Alshon Jeffrey loftaði tveimum og Torrey Smith einum. Eagles rann eisini væl við bóltinum, og krútsterki LaGarette Blount buldraði seg inn til eitt touchdown.
Talan var um sera stórt skuffilsi fyri Vikings, ið vónaði at fáa møguleikan at spæla Super Bowl á heimavølli. Hetta er enn eitt av playoff-skuffilsinum hjá Vikings, men liðið hevur fram til í kvøld, havt eitt framúr kappingarár.
Í Philadelphia er stór frøi, nú Eagles er NFC-meistari, og er aftur í Super Bowl. Hetta er triðju ferð í søgu felagsins. Seinast var í 2005, tá Eagles tapti 24-21 ímóti Patriots. Aftur í ár hava ørnirnar møguleikan at steðga Brady og co, men tað verður aftur í leiklutinum sum "underdogs", at Eagles skulu dystast um 13 dagar í Minneapolis. Liðið hevur ongantíð fyrr vunnið Super Bowl.


text:
Sverri Egholm
14.02.2018 - 17:01
Tíðindi > Tíðindi > Kongalig
Sum kunnugt andaðist Henrik prinsur í gjárkvøldið klokkan 23:18 danska tíð á Fredensborg.
Fyrstu ferð Henrikkur prinsur vitjaði Føroysku oyggjarnar var í 1971. Hetta var árið fyri, at krúnprinsessa Margretha gjørdist drotning. Hann var í alt 10 ferð á almennari vitjan í Føroyum. Altíð við Margrethu drotning við sína lið. Seinastu ferð hann var á almennari vitjan var í 2010.
Jens Kristian Vang, myndamaður, hevur verið í savninum hjá sær og funnið myndir fram av vitjanunum hjá Margrethu drotning og Henrikki prinsi í 2005 og 2010.


text:
Tú ert mitt í stóru orrustuni. Brádliga uttan ávaring leypa teir ljódliga fram til atsóknar. Tú søkkur longri og longri niður í bardagan og orrustan brennir á. Men uppaftur brádligari og við miklari ferð kemur myrkur á. Eitt svart skýggj fýkur eftir luftini. Vetrartora við hvøssum stormi brennur ýlandi á og dunar í Fjallinum, og snarljós fer um tindin. Og undir toruni sást eitt annað myrkur koma turnandi. Vanlukkan er verulig, og hon kemur skjótari enn grunað. Fjallatussarnir eru í hølinum, tú
Úr Uganda til Danmarkar við øðrum beininum í Føroyum
Tað hendir, men tað er ikki so ofta, at vit í Føroyum hava nakað at gera við eina sangstjørnu, sum liggur á útlenskum...